title: Mick Jagger

text: The Rolling Stones on ollut lukuisien dokumenttien aiheena, kuten "Gimme Shelter", joka teki yhtyeestä entistä kuuluisamman Yhdysvalloissa. Martin Scorsese työskenteli Jaggerin kanssa musiikkidokumentissa "Shine a Light", joka kertoi yhtyeestä ja sisälsi katkelmia konsertista.


title: Mick Jagger

text: Jagger oli tuottaja ja myös näytteli lyhytaikaisessa komediassa "The Knights of Prosperity" (2007).


title: Mick Jagger

text: Mick Jagger on julkaissut neljä sooloalbumia. Yhdessä Eurythmicsin Dave Stewartin kanssa hän sävelsi musiikin elokuvaan "Alfie" (2004).


title: Mick Jagger

text:
Jaggerilla on kahdeksan lasta viiden eri naisen kanssa.
Marianne Faithfullia pidetään Jaggerin merkittävimpänä muusana. Faithfullin ja Jaggerin suhde kesti vuodesta 1966 vuoteen 1970 saakka. Muita tärkeitä naisia Mickin elämässä ovat olleet muun muassa ensimmäinen vaimo Bianca, vuodesta 1970 vuoteen 1977 ja malli Jerry Hall, vuodesta 1977 vuoteen 1999. Jagger on seurustellut myös Ranskan entisen presidentin Nicolas Sarkozyn vaimon, malli Carla Brunin kanssa. Jaggerin naisystävä L'Wrenn Scott, jonka kanssa Jagger oli seurustellut yli 10 vuotta, teki itsemurhan maaliskuussa 2014.


title: Mick Jagger

text:
Jagger kuvasi vaimonsa Biancan ja Leni Riefenstahlin kanssa nubakansaa Sudanissa 1970-luvun puolivälissä.
Jaggerin henkilökohtainen omaisuus on arviolta 215 miljoonan punnan suuruinen.


title: Mick Jagger

text: Kuningatar Elisabet II aateloi Jaggerin vuonna 2003.


title: Mick Jagger

text: Jagger on suuri jalkapallon ystävä. Hänen suosikkijoukkueensa on lontoolainen Arsenal.


title: HOK-Elanto

text: Helsingin Osuuskauppa Elanto (HOK-Elanto) on osuuskunta, joka syntyi vuoden 2004 alussa, kun Helsingin Osuuskauppa (HOK) ja Osuusliike Elanto yhdistivät toimintansa. Osuuskunnalla on 583 210 jäsentä (81,2 prosenttia toimialueen talouksista) ja 6 277 työntekijää. Se on S-ryhmän suurin osuuskauppa ja Suomen laajimmin omistettu yritys.


title: HOK-Elanto

text: Vuoden 1984 osuuskauppojen rakenneuudistuksessa Helsingin Osuuskauppaan liitettiin hyvinkääläinen Osuuskauppa Teho, järvenpääläinen Osuuskauppa Ahomaa ja mäntsäläläinen Osuusliike Väinölä.


title: HOK-Elanto

text: Vuonna 2013 osuuskaupan liikevaihto oli 1 916,4 miljoonaa euroa ja HOK-Elanto maksoi jäsenilleen bonusta yhteensä 71,5 miljoonaa euroa. Lisäksi maksettiin osuuspääoman korkoa 1,9 miljoonaa euroa.


title: HOK-Elanto

text: Noin 80 prosenttia HOK-Elannon liikevaihdosta on peräisin Suomessa valmistetuista tuotteista. Sillä on Avainlippu-tunnus.


title: HOK-Elanto

text: HOK-Elanto toimii Espoon, Helsingin, Hyvinkään, Järvenpään, Keravan, Mäntsälän, Nurmijärven, Tuusulan ja Vantaan alueella, eli pääkaupunkiseudulla (lukuun ottamatta kielellisistä syistä Varuboden-Oslan alueeseen kuuluvaa Kauniaista) sekä Keski-Uudellamaalla. Toimipaikkoja on noin 300:


title: HOK-Elanto

text: "Päivittäistavarakaupat, tavaratalot ja muut liiketoiminnat": ABC, Alepa, Emotion, HOK-Elannon Hautauspalvelu, HOK-Elannon Perunkirjoitustoimisto, Herkku, Kodin Terra, Prisma, S-market ja Sokos.


title: HOK-Elanto

text: "Ravintolat ja kahvilat": Ale Pub, Amarillo, Amsterdam, Angleterre, Backaksen kartano, BBQ House, Belge, Bravuria, Casa Largo, Chico’s, Coffee Bar, Coffee House, Deli, Dubliner, Food Lab, Hesburger (Järvenpää, Jumbo ja Sello), Jyvänen, Kaarna, Kaisla, Kappeli, Kitty’s Public House, Kivitorppa, Klubi Hyvinkää, Korona, Kuikka, Memphis, Old Hat, Oluthuone, Pickwick Pub, Pivnice, Praha, Presso, Pub 99, Public Corner, Rosso, Rotterdam, Sailor’s, Salve, Sokos Café, Spaghetteria, Spårakoff, Sports Academy, Stone’s, Virgin Oil Co., Vltava, Wanhan Kellari & Grilli, William K., Wok Up ja Zetor.


title: HOK-Elanto

text: "Center-Inn ravintolat": Gaselli, König, La Famiglia, Raffaello, Raffaellon Terassi, Sir Eino, Tapas BarCelona


title: HOK-Elanto

text: HOK-Elannon toimitusjohtajana ja hallituksen puheenjohtajana toimii Veli-Matti Liimatainen.


title: HOK-Elanto

text: "Edustajisto" käyttää HOK-Elannossa jäsenistölle kuuluvaa ylintä päätösvaltaa niissä asioissa, jotka sille on määrätty lain ja sääntöjen puitteissa. Edustajiston tehtäviin kuuluu muun muassa päättää osuuskaupan säännöistä, vahvistaa edellisen vuoden tilinpäätöksen ja päättää ylijäämän käytöstä sekä valitsee hallintoneuvoston jäsenet ja tilintarkastajat. Lisäksi edustajiston jäsenet voivat tehdä hallitukselle aloitteita osuuskaupan toimialaan liittyvistä asioista. HOK-Elannon jäsenet valitsevat neljän vuoden välein keskuudestaan edustajistoon 60 jäsentä ja saman verran varajäseniä. Edelliset HOK-Elannon edustajistovaalit on järjestetty vuonna 2016.


title: HOK-Elanto

text: "Hallintoneuvosto" edustaa jäseniä. Sen tehtävänä on valvoa HOK-Elannon hallintoa sekä hallituksen ja toimitusjohtajan toimintaa. Lisäksi se päättää osuuskunnan keskeisimmistä strategioista. Hallintoneuvosto muun muassa vahvistaa osuuskaupan keskeiset strategiat, päättää toiminnan taikka organisaation olennaisista muutoksista sekä valitsee osuuskaupan hallituksen ja nimittää toimitusjohtajan. HOK-Elannon hallintoneuvostoon kuuluu 18 jäsentä, joista kaksi on henkilöstön nimeämiä. Hallintoneuvoston jäsenet valitaan kolmeksi vuodeksi kerrallaan.


title: HOK-Elanto

text: "Hallituksen" tehtävänä on edistää HOK-Elannon etua ja hoitaa sen asioita lain, osuuskaupan omien sääntöjen, hallintoneuvoston vahvistaman ohjesäännön sekä edustajiston ja hallintoneuvoston antamien ohjeistuen ja päätösten mukaisesti. Hallitus vastaa siitä, että osuuskaupan liiketoiminta on menestyksellistä. Hallituksen tehtäviin kuuluu muun muassa päättää osuuskaupan keskeiset strategiat ja tavoitteet, investoinnit, taloudelliset vuositavoitteet ja tarvittavat toimintasuunnitelmat sekä johtaa ja valvoa operatiivista liiketoimintaa. HOK-Elannon hallituksessa on toimitusjohtajan lisäksi kuusi muuta hallintoneuvoston nimittämää jäsentä. Hallituksen toimikausi kestää yhden vuoden.


title: HOK-Elanto

text: "Johtoryhmän" avustaa toimitusjohtajaa ja hallitusta. Sen tavoitteena on koordinoida ja valmistella hallitukselle annettavia esityksiä, joita ovat muun muassa osuuskaupan liiketoimintastrategiat, tavoitetasot, toimintasuunnitelmat ja budjetit sekä merkittävät investointi- ja realisointihankkeet.


title: HOK-Elanto

text: Vuonna 2017 alkoi oikeudenkäynti, jossa HOK-Elannon epäillään joutuneen Suomen rikoshistorian suurimpiin kuuluvan lahjusvyyhdin uhriksi. HOK-Elannon entisen kiinteistöjohtajan epäillään ottaneen 797 000 euron arvoiset lahjukset yhtiön kumppaneilta vuosina 2005–2012. Syytettyinä jutussa on 15 ihmistä ja Skanska, Forma-Futura, Caverion sekä Innovarch. Kaikkiaan kymmenen eri yhtiötä oli tukenut rahallisesti kiinteistöjohtajan tytärten hevosurheiluharrastusta. Syyttäjien mukaan lahjojen tarkoitus on ollut, että kiinteistöjohtaja suosisi yrityksiä HOK-Elannossa. Puolustuksen mukaan kyse oli tavanomaisesta sponsoroinnista. HOK-Elanto on jutussa asianomistajan eli mahdollisen rikoksen uhrin asemassa.


Jalkapallon maailmanmestaruuskilpailut 1962 pelattiin Chilessä. Mestaruuden voitti toistamiseen Brasilia, joka voitti loppuottelussa Tšekkoslovakian maalein 3–1.


title: Jalkapallon maailmanmestaruuskilpailut 1962

text: Kisojen järjestämisestä kilpaili ainoastaan kolme maata: Saksan liittotasavalta, Argentiina ja Chile. Alun perin Argentiina oli ennakkosuosikki järjestäjämaaksi, mutta lopulta kisat menivät Chilelle, jonne oli rakennettu uusi hieno stadion kaksi vuotta aikaisemmin maanjäristyksessä tuhoutuneen tilalle. Pelisysteemi säilyi samana kuin vuoden 1958 kisoissa; karsinnoista lopputurnaukseen pääsi 14 joukkuetta, jotka jaettiin neljään neljän joukkueen lohkoon. Isäntämaa Chile ja hallitseva maailmanmestari Brasilia selviytyivät kisoihin ilman karsintaa. Kunkin lohkon kaksi parasta pääsi puolivälieriin.


text: Brasilia voitti alkulohkonsa, ja Tšekkoslovakia tuli toiseksi jättäen taakseen Espanjan ja Meksikon. A-lohkon kaksi parasta olivat Neuvostoliitto ja Jugoslavia, kun Uruguay ja Kolumbia putosivat. B-lohkosta jatkoon menivät Saksan liittotasavalta ja isäntä Chile. Italia jätettiin lohkon kolmanneksi ja Sveitsi hävisi kaikki ottelunsa. D-lohkosta puolivälieriin selvisivät Unkari ja Englanti, kun Argentiina ja Bulgaria putosivat jatkosta.


text: Puolivälierässä isäntämaa Chile yllätti voittamalla Neuvostoliiton maalein 2–1. Englannin ja Brasilian kamppailussa kisojen ehkä kirkkain tähti (Pelén loukkaannuttua) Garrincha johdatti kahdella maalillaan Brasilian kohti välieriä. Ottelu päättyi lopulta 3–1. Jugoslavia pudotti Saksan liittotasavallan 1–0 päättyneessä ottelussa, samoin kuin Tšekkoslovakia Unkarin samoin lukemin.


text: Välierissä vastakkain asettuivat Brasilia ja Chile sekä Tšekkoslovakia ja Jugoslavia. Ainoastaan noin 6 000 katsojaa saapui seuramaan, kun Jugoslavia hävisi Tšekkoslovakialle 3–1, kun taas Brasilian 4–2-voittoa Chilestä jännitti peräti 76 600 katsojaa. Chile otti lopulta kisoissa kolmannen sijan voittamalla pronssiottelussa Jugoslavian 1–0.


text: Finaalin näyttämönä toimi pääkaupunki Santiagon Estadio Nacional. Brasilia lähti otteluun kokoonpanolla Gilmar, D. Santos, Mauro, Zozimo, N.Santos, Zito, Garrincha, Didi, Vavá, Amarildo ja Zagallo. Tšekkoslovakian avauskokoonpano taas näytti seuraavanlaiselta: Schrojf, Tichy, Novak, Pluskal, Popluhar, Masopust, Pospichal, Scherer, Kvasnak, Kadraba ja Jelinek. Ottelussa turnauksen yllättäjoukkue Tšekkoslovakia siirtyi varttitunnin pelin jälkeen 1–0 johtoon, kun Masopust laittoi Schererin pitkän syötön maaliin. Brasilian vastaus tuli kaksi minuuttia ennen puoliaikaa, kun Amarildo tasoitti pelin. Brasilia siirtyi 68. minuutin kohdalla Ziton maalilla 2–1 -johtoon. Ottelun lopullinen ratkaisu tapahtui 81 minuutin kohdalla, kun Tšekkoslovakian maalivahti Schrojff kadotti korkean keskityspallon näkyvistään auringon häikäistessä. Vavá siirsi pallon helposti verkkoon, ja Brasilia johti 3–1. Tuomarin vihellettyä päätösvihellyksen Brasilia liittyi Italian ja Uruguayn seuraan kaksi maailmanmestaruutta voittaneiden maiden kerhoon.


text: 4 maalia


text: 3 maalia


title: Meryl Streep

text: Mary Louise ”Meryl” Streep (s. 22. kesäkuuta 1949 Summit, New Jersey, Yhdysvallat) on yhdysvaltalainen näyttelijä. Hän on työskennellyt sekä elokuvissa, televisiossa että teatterissa. Streep on hyvin arvostettu näyttelijä ja hän on voittanut Oscar-palkinnon kolme kertaa.


title: Meryl Streep

text: Streep teki ensiesiintymisensä teatterissa vuonna 1971 näytelmässä "The Playboy of Seville" ja vuonna 1977 televisioelokuvassa "Cross Checking – kovat otteet". Vuonna 1977 hän teki myös valkokangasdebyyttinsä elokuvassa "Muistojeni Julia". Streep sai hyvän vastaanoton kriitikoilta roolisuorituksestaan menestyselokuvissa "Kauriinmetsästäjä" (1978) ja "Kramer vastaan Kramer" (1979), joissa kummassakin hän oli ehdolla parhaan naissivuosan Oscarin saajaksi ja sai jälkimmäisestä ensimmäisen Oscar-palkintonsa. Myöhemmin Streep palkittiin parhaan naispääosan Oscarilla rooleistaan elokuvissa "Sofien valinta" (1982) ja "Rautarouva" (2011).


title: Meryl Streep

text: Streep on ollut ennätykselliset 21 kertaa Oscar-ehdokkaana, eli useammin kuin yksikään mies- tai naisnäyttelijä aikaisemmin. Lisäksi hän on ollut ehdolla ennätykselliset 31 kertaa Golden Globen saajaksi ja on voittanut palkinnon kahdeksan kertaa, joten hänellä on enemmän ehdokkuuksia ja voittoja kuin yhdelläkään mies- tai naisnäyttelijällä aikaisemmin. Streep on palkittu uransa aikana lisäksi muun muassa kahdella Emmyllä, kahdella Baftalla, kahdella SAG:llä ja Cannesin elokuvajuhlien palkinnolla. Vuonna 2004 hän sai Yhdysvaltain elokuvainstituutin elämäntyöpalkinnon ja vuonna 2011 Kennedy Center Honors -palkinnon myötävaikutuksestaan Yhdysvaltain kulttuurissa. Presidentti Barack Obama palkitsi Streepin vuonna 2010 National Medal of Arts- ja 2014 Presidential Medal of Freedom -palkinnolla. Vuonna 2017 hänet palkittiin Cecil B. DeMille -elämäntyöpalkinnolla.


title: Meryl Streep

text: Mary Louise Streep syntyi Summitin kaupungissa New Jerseyn osavaltiossa, Yhdysvalloissa 22. kesäkuuta vuonna 1949. Hänen isänsä Harry William Streep, Jr. (1910–2003) oli farmaseutti ja hänen äitinsä Mary Wolf Streep (o.s. Wilkinson, 1915–2001) taiteilija. Streepin äidin sukujuuret ovat Sveitsissä, Irlannissa ja Englannissa. Isän suku on puolestaan alun perin kotoisin Alankomaista. Isän puolella on kaukaisia sukujuuria myös Espanjan juutalaisyhteisöön, mutta Streep ei itse ole juutalainen. Streepillä on kaksi nuorempaa veljeä Harry III (s. 1951) ja Dana (s. 1953).


title: Meryl Streep

text:
Streep varttui New Jerseyssä Bernardsvillessä ja valmistui Bernards High Schoolista vuonna 1967. Hän opiskeli Dartmouth Collegessa puvustusta ja näytelmäkäsikirjoitusta. Streep sai B.A.-tutkinnon (Bachelor of Arts) draamasta Vassar Collegesta vuonna 1971 ja M.F.A.-tutkintonsa (Master of Fine Arts) Yalen yliopiston draamakoulusta vuonna 1975. Yale Repertory Theatressa Streep esiintyi 30–40 tuotannossa.
Streepin ensimmäinen elokuva oli Fred Zinnemannin ohjaama "Muistojeni Julia" (1977). Vuonna 1979 Streep näytteli Michael Ciminon ohjaamassa sotadraamaelokuvassa "Kauriinmetsästäjä". Streep sai roolisuorituksestaan ensimmäisen Oscar-ehdokkuutensa parhaasta naissivuosasta.


title: Meryl Streep

text: Vuonna 1978 Streep näytteli pääosaa Saksassa ja Itävallassa kuvatussa minisarjassa "Polttouhrit". Streepin roolisuoritusta pidetään hänen läpimurtonaan ja hänet palkittiin siitä Primetime Emmy -palkinnolla parhaasta naispääosasta minisarjassa tai televisioelokuvassa. Vuonna 1979 Streep näytteli Jerry Schatzbergin poliittisessa draamaelokuvassa "Joe Tynanin kiusaukset".


title: Meryl Streep

text: Vuonna 1979 Streep näytteli sivuosaa Woody Allenin elokuvassa "Manhattan". Streep kertoi myöhemmin, että hän sai Allenilta vain kuusisivuisen käsikirjoituksen omista kohtauksistaan eikä lupautunut improvisoimaan sanaakaan elokuvassa. Samana vuonna Streep näytteli Robert Bentonin elokuvassa "Kramer vastaan Kramer". Elokuva kertoo pariskunnasta (Streep ja Dustin Hoffman), joka eroaa, ja sen vaikutuksesta kaikkiin heidän läheisiin mukaan lukien heidän yhteiseen nuoreen poikaan. Streepin mielestä elokuvan naishahmon rooli oli liian ilkeä eikä vastannut montakaan tosielämän naista, joka kohtaisi eron ja lapsen huoltajuuskiistan. Streep sai ohjaaja Bentonilta luvan kirjoittaa uudelleen omat vuorosanansa kahteen keskeiseen kohtaukseen. Elokuva voitti viisi Oscar-palkintoa mukaan lukien Streepin ensimmäinen Oscar-palkinto parhaasta naissivuosasta.


title: Meryl Streep

text: Oltuaan sivurooleissa kahdessa 1970-luvun menestyselokuvassa Streep alkoi saada elokuvien pääosia 1980-luvun alussa. Ensimmäinen niistä oli vuonna 1981 ensi-iltansa saanut Karel Reiszin ohjaama elokuva "Ranskalaisen luutnantin nainen", jossa hänen vastanäyttelijänään on Jeremy Irons. New York -lehdessä sanottiin että ”Streep on kuin kameleontti, joka pystyy näyttelemään minkälaisen roolin tahansa”. Streep palkittiin roolisuorituksestaan parhaan naispääosan Baftalla.


title: Meryl Streep

text:
Vuonna 1982 Streep näytteli psykologisessa jännityselokuvassa "Yön hiljaisuudessa" vastanäyttelijöinään Roy Scheider ja Jessica Tandy. Samana vuonna Streep näytteli Alan J. Pakulan ohjaamassa draamaelokuvassa "Sofien valinta", joka perustuu William Styronin samannimiseen romaaniin vuodelta 1979. Streepin roolisuoritus oli kriitikkojen ylistämä ja hänet palkittiin siitä parhaan naispääosan Oscarilla ja Golden Globella. Premiere Magazine nimesi Streepin roolisuorituksen kaikkien aikojen kolmanneksi parhaaksi.
Streepin suosio jatkui Mike Nicholsin ohjaamassa elokuvassa "Tapaus Silkwood" (1983), jossa hän näytteli tosielämän ammattiliittoaktivistia Karen Silkwoodia. Vuonna 1985 Streep näytteli tanskalaista kirjailijaa Karen Blixeniä elokuvassa "Minun Afrikkani". Elokuva voitti seitsemän Oscar-palkintoa, ja Streep sai parhaan naispääosan Oscar- ja Golden Globe -ehdokkuudet. Streep näytteli Jack Nicholsonin kanssa kahdessa seuraavassa elokuvassaan "Sydän karrella" (1986) ja "Karhiainen" (1987), joista jälkimmäisessä Streep myös laulaa. Elokuvassa "Huuto pimeydestä" Streep näytteli australialaista Lindy Chamberlainia, jota syytettiin lapsensa murhasta, mutta Chamberlain väitti dingon siepanneen sen.


title: Meryl Streep

text: Streepin 1990-luvun ensimmäinen elokuva oli Mike Nicholsin ohjaama "Terveisiä unelmien reunalta", joka perustuu Carrie Fisherin romaniin vuodelta 1987. Elokuvassa näyttevät myös muun muassa Shirley MacLaine ja Dennis Quaid. Streep näytteli huumeriippuvaista elokuvanäyttelijää Suzanne Valea ja sai roolisuorituksestaan parhaan naispääosan Oscar- ja Golden Globe -ehdokkuudet. Vuonna 1992 Streep näytteli Robert Zemeckisin ohjaamassa mustassa komediassa "Kuolema pukee häntä" vastanäyttelijänään Bruce Willis.


title: Meryl Streep

text: Vuonna 1995 Streep näytteli Clint Eastwoodin kanssa romanttisessa draamaelokuvassa "Hiljaiset sillat". Se perustuu Robert James Wallerin menestysromaaniin, joka kertoo "National Geographicin" valokuvaajasta Robert Kincaidista (Eastwood), jolla on rakkaussuhde italialaiseen maatilan emäntään nimeltä Francesca (Streep). Elokuva sai hyvän vastaanoton kriitikoilta. Streep sai roolisuorituksestaan parhaan naispääosan Oscar- ja Golden Globe -ehdokkuudet.


title: Meryl Streep

text: Vuonna 1996 Streep näytteli elokuvassa "Marvinin tyttäret", joka perustuu Scott McPhersonin näytelmään. Diane Keaton näytteli Streepin leukemian kanssa taistelevaa siskoa Bessietä ja nuori Leonardo DiCaprio näytteli Streepin kapinallista poikaa. Streep sai roolisuorituksestaan Golden Globe -ehdokkuuden parhaasta naispääosasta.


title: Meryl Streep

text: Vuonna 1999 Streep näytteli tosielämän Roberta Guasparia Wes Cravenin ohjaamassa elokuvassa "Sydämen soinnut". Newyorkilainen Guasgari opetti vähävaraisille lapsille viulunsoittoa. Streep korvasi laulaja Madonnan tämän lähdettyä projektista ”luovien erimielisyyksien” takia. Streep harjoitteli roolia varten kaksi kuukautta neljästä kuuteen tuntia päivässä. Streep sai roolisuorituksestaan parhaan naispääosan Oscar- ja Golden Globe -ehdokkuudet.


title: Meryl Streep

text: 2000-luvun alussa Streep ääninäytteli Blue Fairyä Steven Spielbergin elokuvassa "A.I. – Tekoäly", jonka pääosaa näytteli Haley Joel Osment. Streep isännöi 11. joulukuuta 2001 Liam Neesonin kanssa Oslossa järjestettyä Nobelin rauhanpalkinto -konserttia, joka järjestettiin YK:n ja Kofi Annanin kunniaksi.


title: Meryl Streep

text: Vuonna 2002 Streep palasi teatterinäyttämölle yli 20 vuotta kestäneen tauon jälkeen. Hän näytteli Arkadinaa Anton Tšehovin näytelmässä "Lokki" vastanäyttelijöinään Kevin Kline, Natalie Portman ja Philip Seymour Hoffman. Samana vuonna Streep näytteli Spike Jonzesin ohjaamassa elokuvassa "Adaptation. Minun versioni", jossa hän näytteli tosielämän toimittajaa Susan Orleania. Elokuva oli kriitikoiden ylistämä, ja Streep palkittiin roolistaan neljännellä Golden Globellaan parhaasta naissivuosasta. Samana vuonna 2002 Streep näytteli Nicole Kidmanin ja Julianne Mooren kanssa Stephen Daldryn ohjaamassa elokuvassa "Tunnit", joka perustuu Michael Cunninghamin romaaniin vuodelta 1990. Elokuvassa kolmea eri sukupolven naista yhdistää Virginia Woolfin romaani "Mrs. Dalloway". Elokuva sai hyvän vastaanoton, ja kaikki kolme päänäyttelijää palkittiin parhaan naispääosan hopeisella karhulla Berliinin elokuvajuhlilla.


title: Meryl Streep

text: Vuonna 2003 Streep näytteli HBO:n minisarjassa "Angels in America" vastanäyttelijöinään Al Pacino ja Emma Thompson. Streep esitti sarjassa yhteensä neljää eri roolia. Hänet palkittiin sarjasta uransa toisella Primetime Emmy -palkinnolla ja viidennellä Golden Globellaan. Vuonna 2004 American Film Institute palkitsi Streepin elämäntyöstään. Samana vuonna Streep näytteli Jonathan Demmenin ohjaamassa uudelleenfilmatisoidussa elokuvassa "Mantsurian kandidaatti", vastanäyttelijänään Denzel Washington. Streep näytteli Yhdysvaltain senaattoria ja manipuloivaa ja armotonta varapresidenttiehdokkaan äitiä. Streep sai roolistaan parhaan naissivuosan Golden Globe -ehdokkuuden. Samana vuonna Streep näytteli Josephine-tätiä elokuvassa "Lemony Snicketin surkeiden sattumusten sarja", joka perustuu Snicketin samannimisen kirjasarjan kolmeen ensimmäiseen osaan. Musta komedia sai kriitikoilta hyvän vastaanoton ja voitti parhaan maskeerauksen Oscar -palkinnon.


title: Meryl Streep

text: Vuonna 2005 Streep näytteli elokuvassa "Oikeanlaista kemiaa", vastanäyttelijänään Uma Thurman. Streep näytteli elokuvassa juutalaista terapeuttia, tohtori Lisa Metzgeriä, jonka vastaanotolla käyvä liikenainen päätyy suhteeseen Metzgerin 23-vuotiaan pojan kanssa. Elokuusta syyskuuhun 2004 Streep näytteli The Public Theaterin näytelmässä "Äiti Peloton ja hänen lapsensa", jota esitettiin Delacorte-teatterissa Central Parkissa New Yorkissa.


title: Meryl Streep

text:
Vuonna 2006 Streep näytteli Robert Altmanin viimeisessä elokuvassa "Robert Altmanin huonot vitsit". Streep näytteli Lily Tomlinin kanssa kahta viimeistä countrymusiikkiperheen jäsentä. Vuonna 2006 Streep näytteli David Frankelin ohjaamassa draamakomediassa "Paholainen pukeutuu Pradaan", joka perustuu löyhästi Lauren Weisbergerin samannimiseen romaaniin vuodelta 2003. Streep näyttelee vaikutusvaltaista ja vaativaa muotilehden päätoimittajaa Miranda Priestlyä. Streepin roolisuoritus palkittiin parhaan naispääosan Golden Globella ja hän sai siitä myös parhaan naispääosan Oscar-ehdokkuuden. Elokuva menestyi hyvin ja tuotti maailmanlaajuisesti yli 326 miljoonaa dollaria
Vuonna 2008 Streep näytteli Phyllida Lloydin ohjaamassa elokuvassa "Mamma Mia!", joka perustuu ruotsalaisen popyhtyeen ABBAn musiikkiin pohjautuvaan samannimiseen Broadway-musikaaliin. Vastanäyttelijöinään Amanda Seyfried, Pierce Brosnan, Stellan Skarsgård ja Colin Firth, Streep näytteli entistä tyttöbändin laulajaa, jonka tytär (Seyfried) on menossa naimisiin, mutta ei ole koskaan tavannut isäänsä ja kutsuu salaa kolme mahdollista isää häihinsä kreikkalaiselle saarelle. Elokuva oli yleisömenestys ja tuotti maailmanlaajuisesti yli 609 miljoonaa dollaria. Se oli Streepin siihen astisen uran kaupallisesti menestynein elokuva. Streep sai roolistaan Golden Globe -ehdokkuuden.


title: Meryl Streep

text: Streepin vuoden 2008 toinen elokuva oli John Patrick Shanley ohjaama "Doubt – Epäilys", joka perustuu Shanleyn Pulitzer- ja Tony-palkittuun näytelmään. Elokuvassa näyttelivät myös Philip Seymour Hoffman, Amy Adams ja Viola Davis. Elokuva kertoo katolisen poikakoulun rehtorista (Streep), joka syyttää suosittua pappia (Hoffman) pedofiliasta. Elokuva sai viisi Oscar-ehdokkuutta: kaikki neljä päänäyttelijää saivat ehdokkuudet ja lisäksi elokuva sai ehdokkuuden parhaasta sovitetusta käsikirjoituksesta.


title: Meryl Streep

text: Vuonna 2009 Streep näytteli kokki Julia Childia Nora Ephronin ohjaamassa elokuvassa "Julie & Julia" vastanäyttelijöinään Amy Adams ja Stanley Tucci. Elokuvassa rinnastetaan Childin uran alkutaival nuoren newyorkilaisen Julie Powellin (Adams) elämään, joka päättää kokata kaikki 524 reseptiä Childin kokkikirjasta 365 päivässä ja tekee haasteestaan suositun blogin The Julie/Julia Project. Streep sai roolistaan parhaan naispääosan Oscar-ehdokkuuden. Vuonna 2009 Streep näytteli myös romanttisessa komediaelokuvassa "Pientä säätöä" vastanäyttelijöinään Alec Baldwin ja Steve Martin. Elokuvassa Streep näyttelee menestyvän leipomon omistajaa, joka aloittaa suhteen ex-miehensä kanssa 10 vuotta eron jälkeen vain huomatakseen, että on ihastunut toiseen mieheen. Streep sai roolistaan Golden Globe -ehdokkuuden. Samana vuonna Streep ääninäytteli stop motion -animaatioelokuvassa "Fantastic Mr. Fox" Mrs. Felicity Foxin roolissa.


title: Meryl Streep

text: Streepin 2010-luvun ensimmäinen elokuva oli Phyllida Lloydin ohjaama "Rautarouva" (2011), brittiläinen elämäkertaelokuva Iso-Britannian pääministeristä Margaret Thatcheristä. Elokuva sai kriitikoilta ristiriitaisen vastaanoton, mutta Streep palkittiin roolisuorituksestaan parhaan naispääosan Oscarilla, Golden Globella ja Baftalla.


title: Meryl Streep

text: Vuonna 2012 Streep näytteli "Paholainen pukeutuu Pradaan" -ohjaajan David Frankelin draamakomediassa "Lemmenlomalla" vastanäyttelijöinään Tommy Lee Jones ja Steve Carell. Elokuvassa Streep ja Jones näyttelevät keski-ikäistä pariskuntaa, joka osallistuu viikon kestävälle avioliittokurssille löytääkseen suhteeseensa jälleen kipinän. Streep sai roolistaan uransa 27:nnen Golden Globe -ehdokkuutensa.


title: Meryl Streep

text:
Vuonna 2013 Streep näytteli Julia Robertsin kanssa John Wellsin ohjaamassa elokuvassa "", joka perustuu Tracy Lettsin Pulitzer- ja Tony-palkittuun näytelmään. Streep sai roolisuorituksestaan parhaan naispääosan Oscar-, Golden Globe- ja SAG-ehdokkuudet. Syyskuussa 2012 Streep kiinnitettiin Hilary Swankin kanssa Tommy Lee Jonesin elokuvaan "The Homesman", joka sai ensi-iltansa Cannesin elokuvajuhlilla 2014. Vuonna 2014 Streep näytteli muun muassa Jeff Bridgesin kanssa tieteiselokuvassa "The Giver", joka perustuu Lois Lowryn samannimiseen romaaniin vuodelta 1993.
Vuonna 2014 Streep näytteli noitaa Rob Marshallin ohjaamassa musikaalielokuvassa "Into the Woods", joka perustuu Tony-palkittuun Broadway-musikaaliin. Streep sai roolistaan parhaan naissivuosan Oscar-ehdokkuuden.


title: Meryl Streep

text: Streep näytteli äärifeministi Emmeline Pankhurstia Sarah Gavronin ohjaamassa elokuvassa "Suffragette" (2015). Streepin vuoden 2015 toinen elokuva oli Jonathan Demmen ohjaama "Ricki and the Flash", jossa hän näyttelee naista, joka on päivisin töissä ruokakaupan kassalla ja iltaisin hiipuva rockmuusikko, jolla on viimeinen mahdollisuus lähentyä vieraantuneen perheensä kanssa. Elokuvassa Streepin roolihahmon tytärtä näytteli hänen tyttärensä Mamie Gummer.


title: Meryl Streep

text: Helmikuussa 2016 Streep toimi Berliinin elokuvajuhlien tuomariston johtajana. Samana vuonna Streep näytteli laulutaidotonta oopperalaulajaa Florence Foster Jenkinsiä Stephen Frearsin ohjaamassa elokuvassa "Florence". Streep sai roolistaan parhaan naispääosan Golden Globe -ehdokkuuden. Vuoden 2017 Golden Globe -gaalassa Streep sai Cecil B. DeMille -kunniapalkinnon. Streep piti palkinnon vastaanotettuaan hyvin poliittisen puheen. Streep kritisoi Yhdysvaltain presidentiksi valittua Donald Trumpia kuitenkaan mainitsematta häntä nimeltä sanoen muun muassa että


title: Meryl Streep

text: Vuonna 2017 Streep näytteli "Washington Postin" kustantajaa Katharine Grahamia Steven Spielbergin elokuvassa "The Post". Elokuva sijoittuu 1970-luvulle ja se kertoo "The Washington Postin" ja "The New York Timesin" toimittajista, jotka julkaisivat "Pentagon Papers" -asiakirjat koskien Yhdysvaltain hallituksen toimia Vietnamin sodassa. Streep sai roolistaan 31. Golden Globe -ehdokkuutensa parhaasta naispääosasta.


title: Meryl Streep

text: Vuonna 2018 "Mamma Mia!" -elokuva sai jatko-osan "", jonka on ohjannut ja käsikirjoittanut Ol Parker. Streep palasi jatko-osaan muiden ensimmäisen elokuvien näyttelijöiden kanssa kuten Pierce Brosnan, Colin Firth, Amanda Seyfried, Dominic Cooper ja Christine Baranski.


title: Meryl Streep

text: Streep näytteli vuonna 2018 myös toisessa musikaalielokuvassa. Joulukuussa ensi-iltansa sai Rob Marshallin "Maija Poppasen paluu". Se on jatko-osa vuoden 1964 elokuvalle "Maija Poppanen". Muissa rooleissa näyttelevät muun muassa Emily Blunt ja Lin-Manuel Miranda.


title: Meryl Streep

text: Tammikuussa 2018 Streepin kerrottiin näyttelevän "Big Little Lies" -televisiosarjan toisella tuotantokaudella. Streep näyttelee draamasarjassa Perry Wrightin (Alexander Skarsgård) äitiä Mary Louise Wrightia.


title: Meryl Streep

text: Streep seurusteli näyttelijä John Cazalen kanssa tämän kuolemaan saakka maaliskuuhun 1978. Streep meni naimisiin kuvanveistäjä Don Gummerin kanssa 15. syyskuuta 1978. Heillä on neljä lasta: Henry Wolfe Gummer (s. 1979), Mamie Gummer (s. 1983), Grace Gummer (s. 1986) ja Louisa Jacobson Gummer (s. 1991). Mamie ja Grace ovat näyttelijöitä ja Henry on muusikko.


title: Meryl Streep

text: Streep kannatti Barack Obamaa vuoden 2008 sekä vuoden 2012 presidentinvaaleissa. Kesäkuussa 2016 Streep puhui demokraattien puoluekokouksessa ja osoitti tukensa Hillary Clintonille vuoden 2016 presidentinvaaleissa.


title: Johannes VI Kantakuzenos

text: Johannes VI Kantakuzenos (1295 – 15. kesäkuuta 1383) oli Bysantin keisari vuosina 1347–1354.


title: Johannes VI Kantakuzenos

text: Kun Andronikos III:sta tuli vuonna 1328 keisari, hänen ystävästään Johannes Kantakuzenoksesta tuli yksi valtakunnan tärkeimmistä miehistä. Ennen vuonna 1341 tapahtunutta kuolemaansa Andronikos teki Kantakuzenoksesta poikansa Johanneksen holhoojan ja valtakunnan hallitsijan siihin asti, kunnes poika olisi täysi-ikäinen. Johannes Kantakuzenos julistautui kuitenkin itse keisariksi. Seurasi sisällissota, jossa molemmat osapuolet saivat apua serbeiltä ja turkkilaisilta. Sota päättyi 1347, ja Johannes Kantakuzenoksesta tehtiin Johannes V:n hallitsijakumppani.


title: Johannes VI Kantakuzenos

text: Johannes VI:n hallituskaudella Bysantin valtakunta oli jo tuhon partaalla. Valtakunta soti genovalaisia vastaan, jotka hallitsivat Galataa. Samaan aikaan serbit yrittivät laajentaa valtakuntaansa Bysantin kustannuksella. Ensimmäisen kerran myös turkkilaiset asettuivat asumaan Euroopan puolelle, mikä tapahtui sen jälkeen, kun Johannes VI ei pystynyt maksamaan palkkaamilleen turkkilaisille.


title: Johannes VI Kantakuzenos

text: Johannes V Palaiologos palasi valtaan vuonna 1354. Kantakuzenos vetäytyi luostariin, jossa hän kirjoitti omia tekojaan puolustelevan historiateoksen vuosilta 1320–1356.


title: The Shadows

text: The Shadows on brittiläinen rautalankayhtye, joka aloitti Cliff Richardin taustayhtyeenä vuonna 1958 nimellä The Drifters. The Shadows -nimi otettiin käyttöön vuonna 1959, jolloin yhtyeeseen kuuluivat Hank Marvin (oikea nimi Brian Rankin, soolokitara), Bruce Welch (komppikitara), Jet Harris (bassokitara) ja Tony Meehan  (rummut).


title: The Shadows

text: Vuonna 1961 yhtyeeseen liittyi siinä loppuun asti rumpuja soittanut Brian Bennett ja seuraavana vuonna Jet Harrisin korvasi basson varressa Brian 'Licorice' Locking, jonka puolestaan korvasi noin vuoden kuluttua John Rostill. The Shadows pääsi kotimaassaan viisi kertaa singlelistan ykköspaikalle kappaleilla Apache (1960), Kon-Tiki (1961), Wonderful Land (1962), Dance On (1962) ja Foot Tapper (1963). Yhtyeellä oli myös toistakymmentä top ten -hittiä ja albumitkin myivät erinomaisesti, mutta vuosikymmenen edetessä listasuosio hiipui hiljalleen. Vuonna 1969 The Shadows lopetti toimintansa.


title: The Shadows

text: Hajoamisen jälkeen Hank Marvin ja Bruce Welch perustivat australialaisen John Farrarin kanssa yhtyeen Marvin, Welch & Farrar. Vuonna 1973 sama kolmikko vahvistettuna Brian Bennettillä järjestäytyi jälleen yhtyeeksi The Shadows. Tällä kokoonpanolla ja vaihtelevilla basisteilla tehtiin muutamia levyjä sekä kiertueita ja vuonna 1975 The Shadows edusti Englantia Eurovision laulukilpailuissa kappaleella "Let Me Be the One". Vuonna 1977 julkaistiin listaykköseksi mennyt kokoelma-albumi 20 Golden Greats ja samoihin aikoihin kokoonpanoksi vakiintui Hank Marvin (soolokitara), Bruce Welch (komppikitara), Brian Bennett (rummut), Alan Jones (basso) ja Cliff Hall (kosketinsoittimet).


title: The Shadows

text: Vuonna 1980 yhtye vaihtoi levy-yhtiötä siirtyen EMI:ltä Polydorille. Vuonna 1988 basistiksi vaihtui Mark Griffiths. Vuonna 1990 The Shadows hajosi, josta lähtien Hank Marvin keskittyi soolouraansa. The Shadows palasi vuonna 2004 jäähyväiskiertueelle Englantiin ja jatkoi jäähyväiskiertuetta kiertämällä Eurooppaa vuonna 2005. Yhtye kiertää yhä ajoittain ja se esiintyi viimeksi Suomessa Cliff Richardin kanssa marraskuussa 2009.


title: Andronikos IV Palaiologos

text: Andronikos IV Palaiologos (1348–1385) oli Bysantin keisari vuosina 1376–1379.


title: Andronikos IV Palaiologos

text: Andronikos oli keisari Johannes V:n poika. Hän kapinoi isäänsä vastaan kun ottomaanien sulttaani Murad I pakotti Johanneksen vasallikseen vuonna 1373. Andronikos oli liitossa Muradin pojan kanssa joka hänkin kapinoi omaa isäänsä vastaan. Kummankin kapina epäonnistui. Murad antoi sokaista oman poikansa ja vaati alaistaan Johannesta menettelemään samoin. Johannes ei kuitenkaan sokaissut kun yhden Andronikoksen silmistä.


title: Andronikos IV Palaiologos

text: Vuonna 1376 genovalaiset auttoivat Andronikosta kaappaamaan vallan. Mutta Genovan suurin vihollinen Venetsia hyökkäsi heti häntä vastaan. Vuonna 1379 venetsialaisten onnistui syrjäyttää Andronikos ja asettaa hänen isänsä takaisin valtaistuimelle. Andronikos kapinoi vielä kertaalleen vuonna 1385, mutta kuoli pian tämän jälkeen.


title: Chennai

text: Chennai (, vuoteen 1996 Madras) on Tamil Nadun osavaltion pääkaupunki Bengalinlahden rannalla Intiassa. Chennai on Intian kuudenneksi suurin kaupunki, kaupungissa asui neljä miljoonaa ihmistä vuonna 2011 ja sen esikaupunkialueella noin 8 696 010.


title: Chennai

text: Kaupunki on tunnettu muun muassa tamilinkielisestä elokuvateollisuudestaan, Kollywoodista. Kaupunki on kaupan ja teollisuuden keskus, se on Intian suurimpia ja eräs maailman suurimpia teknologiakeskuksia. Kaupunkia kutsutaan "Etelä-Intian portiksi". Monet ulkomaalaiset yritykset ovat ulkoistaneet palvelutoimintojaan ja perustaneet tuotantolaitoksiaan kaupunkiin. Nokialla on matkapuhelintehdas kaupungin lähistöllä ja tukikeskus. Matkapuhelimen latureita valmistava Salcomp avasi tehtaan kaupunkiin syyskuussa 2007.


title: Chennai

text: Chennai Central on kaupungin päärautatieasema, joka on myös Chennai Suburban Railway -paikallisjunajärjestelmän solmukohta. Chennain metro on rakenteilla. Chennain kansainvälinen lentoasema palvelee kaupungin ja lähialueiden lentoliikennettä.


title: Chennai

text: Kriketti on suosittua Chennaissa kuten muuallakin Intiassa. Kaupungin oma joukkue Chennai Super Kings kilpailee Indian Premier Leaguessa. Chennai Superstars pelasi Indian Cricket Leaguessa kunnes turnaus lakkautettiin Indian Premier Leaguen perustamisen myötä. Chennai Open (aiemmin myös nimillä "Gold Flake Open" ja "Tata Open") on vuosittain kaupungissa pelattava miesten tennisturnaus. Turnaus järjestettiin ensimmäisen kerran vuonna 1996. Nykyisin turnaus kuuluu ATP World Tour 250 -sarjaan.


title: Meksikonlahti

text: Meksikonlahti on Atlantin valtameren läntisin lahti. Sen pohjoisosana on Yhdysvallat itäisestä Floridasta läntiseen Texasiin. Lahteen laskee Mississippijoki. Eteläinen rantaviiva aina Jukatanin niemimaalle asti kuuluu Meksikolle. Itäosiltaan lahti rajoittuu Kuuban länsikärkeen ja Karibianmereen. Atlantin valtamereen se yhdistyy Yhdysvaltojen ja Kuuban välistä kulkevan Floridansalmen kautta.


title: Meksikonlahti

text: Meksikonlahden kokonaispinta-ala on noin 1,6 miljoonaa neliökilometriä, josta eteläinen kolmasosa on trooppisella vyöhykkeellä. Lahdelta saa alkunsa Golfvirta, joka kuljettaa lämmintä vettä Euroopan ja Skandinavian rannikoille. Tuhoisat hurrikaanit ovat yleinen vieras lahdella. Meksikonlahdella on myös tunnettu saariryhmä Key West. Rannikon tärkeimpiin kaupunkeihin lukeutuvat muun muassa Tampa, New Orleans ja Houston Yhdysvalloissa, Veracruz Meksikossa ja Havanna Kuubassa.


title: Deep Impact (luotain)

text: Deep Impact on NASAn luotainohjelma, joka tutki komeettojen koostumusta ohilento- ja iskeytyjäosasta koostuneella luotaimella.


title: Deep Impact (luotain)

text: Deep Impact laukaistiin Cape Canaveralista 12. tammikuuta 2005. Luotaimen osa iskeytyi suunnitellusti Tempel 1 -komeettaan 4. heinäkuuta 2005.


title: Deep Impact (luotain)

text: Avaruusluotaimen suunnittelusta vastasivat Ball Aerospace & Technologies Corp. ja Jet Propulsion Laboratory.


title: Deep Impact (luotain)

text: Alkuperäisen tieteellisen tehtävänsä jälkeen luotain on toiminut EPOXI-nimisen tutkimustehtävän palveluksessa.


title: Deep Impact (luotain)

text: Alun perin Deep Impact koostui kahdesta erillisestä osasta: ohilentoluotaimesta (flyby spacecraft) ja iskeytyjästä (smart impactor). Kantorakettina oli Boeing Delta II.


title: Deep Impact (luotain)

text: Ohilentoluotain on noin 3,2 metriä pitkä, 1,7 metriä leveä ja 2,3 metriä korkea. Se on tehty alumiinista ja alumiinisesta kennostosta. Koska luotain lensi ohituksen aikana komeetan pyrstön läpi, se on varustettu suojalla komeetasta irtoavia pölyhiukkasia vastaan. Kiinteiden aurinkokennojen tuottama sähkö varastoidaan pieneen nikkelivetyakkuun. Aurinkokennojen kokonaispinta-ala on 7,5 neliömetriä.


title: Deep Impact (luotain)

text: Ohilentoluotaimen ohjausmoottori toimii hydratsiinilla, jossa on sekä polttoaine että hapetin, eikä sitä tarvitse sytyttää, sillä se hajoaa spontaanisti katalyytin vaikutuksesta. Hydratsiinimoottori on toimintavarma, sillä siinä tarvitaan vain yksi venttiili.


title: Deep Impact (luotain)

text: Tiedonsiirto Maan ja luotaimen välillä tapahtuu NASAn Deep Space Networkin kautta X-kaistalla.


title: Deep Impact (luotain)

text: 370 kiloa painava iskeytyjä tehtiin pääasiassa kuparista. Koska komeetassa uskottiin olevan vain vähän kuparia, iskeytyjän aiheuttama vääristymä olisi tämän ansiosta helppo suodattaa pois komeetan ytimen spektristä. Iskeytyjä irrotettiin ohilentoluotaimesta 24 tuntia ennen kohtaamista, jonka jälkeen se toimi pääasiassa sisäisen akun varassa. Lentoradan ja kallistuskulman hienosäätöä varten iskeytyjällä oli lisäksi pieni hydratsiinimoottori.


title: Deep Impact (luotain)

text: Iskeytyjän radiolähettimen teho ei riittänyt suoraan yhteyteen Maahan, ja siksi kaikki tiedot välitettiin ohilentoluotaimen kautta. Iskeytyjä kommunikoi ohilentoluotaimen kanssa S-kaistalla.


title: Ikšķile

text: Ikšķile (, , ) on noin 3 900 asukkaan kaupunki Latviassa. Se oli muinaisen Liivinmaan keskus ja se sijaitsee Väinäjoen varrella parinkymmenen kilometrin päässä nykyisestä Riian kaupungista. Ikšķile sai kaupungin oikeudet 1992.


title: Ikšķile

text: Vuonna 1189 ensimmäiset lähetyssaarnaajat saivat luvan rakennuttaa kirkon Väinäjoen liiviläisten keskukseen Ykskylään (viroksi Üksküla, saksaksi Uexküll) ja paikasta muodostui myöhemmän saksalaisten Baltian valloituksen sillanpääasema. Alueella taistelivat pakanallisten liiviläisten päällikkö Ako sekä Saksalainen ritarikunta ja heidän kristitty liiviläisliittolaisensa Kauppo. Lopulta liiviläiset käännytettiin kristinuskoon.


title: Ikšķile

text: 1200-luvun alussa Riian perustamisen jälkeen sen merkitys asteittain väheni kaupallisten aktiviteettien ja myös piispanistuimen siirtyessä lähempänä Väinäjoen suuta sijaitsevaan toiseen liiviläiskylään, josta sittemmin kasvoi yksi Itämeren alueen kauppakeskuksista. Ikšķilessä on vielä nähtävissä linnanrauniot, mutta suurin osa muista historiallisista osista on jäänyt Väinäjoen patoaltaan alle.


title: Ikšķile

text: Kaupunki on antanut nimensä Uexküll-aatelissuvulle.


title: Henrik IV (Ranska)

text: Henrik IV (13. joulukuuta 1553 – 14. toukokuuta 1610) oli ensimmäinen Bourbon-sukuinen Ranskan kuningas. Hän hallitsi vuosina 1589–1610. Hän oli Navarran kuningas Henrik III vuodesta 1572. Hänen vanhempansa olivat Vendômen herttua Anton Bourbonilainen ja Navarran kuningatar Jeanne d’Albret.


title: Henrik IV (Ranska)

text: Henrik IV oli alun perin protestantti Henrik Navarralainen, joka nuoruudessaan esiintymällä katolisena vältti täpärästi joutumasta pärttylinyön verilöylyn uhriksi. Henrik IV:stä tuli laillinen kruununperijä Anjoun herttuan kuoleman jälkeen 1584, koska hän oli Ludvig IX:n jälkeläinen ja Kapetingien viimeinen miespuolinen perillinen. Hän joutui kuitenkin taistelemaan kruunusta katolista liigaa vastaan, joka ei hyväksynyt protestanttista kuningasta. Aiempi kuningaskin Henrik III liittyi lopulta Henrik IV:n joukkoihin, mutta hänet murhattiin pian. Henrik IV oli Henrik III:n kuoltua nimellisesti kuningas vuodesta 1589, mutta katolinen liiga vastusti häntä yhä.


title: Henrik IV (Ranska)

text: Henrik IV löi katolisen liigan joukot vuonna 1589 "Arquesissa" ja vuonna 1590 "Ivryssä", mutta joutui luopumaan Pariisin piirityksestä, kun katolinen liiga liittoutui espanjalaisten kanssa. Lopulta Henrik suostui ainakin nimellisesti luopumaan protestanttisuudesta - hänen kerrotaan sanoneen ”Pariisi on aina yhden messun arvoinen” - ja tuli käytännössäkin kuninkaaksi 1594. Hän antoi Nantesin ediktin, joka lisäsi protestanttien uskonnonvapautta huomattavasti, ja käytännössä lopetti Ranskan uskonsodat. Henrik IV kävi menestyksekkään sodan Espanjaa vastaan vuosina 1595–1598, lisäsi ulkomaankauppaa kauppasopimuksilla osmanien Turkin, Englannin ja Espanjan kanssa, ja rohkaisi Kanadan uudisasuttamista. François Ravaillac -niminen fanaatikko murhasi Henrik IV:n vuonna 1610.


title: Henrik IV (Ranska)

text: Henrik IV oli aikaansa nähden suvaitsevan ja kansasta välittävän asenteensa sekä ulkopoliittisen menestyksensä takia varsin pidetty, mistä syystä hän on saanut lempinimiä kuten "Suuri" ja "Hyvä kuningas".


title: Henrik IV (Ranska)

text: Hänen ensimmäinen puolisonsa oli Margerete de Valois (, lapseton avioliitto mitätöitiin vuonna 1599) ja toinen Maria de’ Medici.


title: Henrik IV (Ranska)

text: Tästä avioliitosta syntyivät lapset:


title: Hyllykallio

text: Hyllykallio on kaupunginosa Seinäjoella, joka sijaitsee noin kahden kilometrin päässä kaupungin keskustasta itään päin. Sen väkiluku oli 4 237 joulukuussa 2016. Kaupunginosa on osa Hyllykallion suuraluetta.


title: Hyllykallio

text: Hyllykalliolla on kerros-, rivi- ja omakotitaloja. Se on myös suuri liiketoiminnallinen keskus, joka alkoi kehittyä 1960-luvulta alkaen silloisen Nurmon ja Seinäjoen rajan lähelle noin kolmen kilometrin päähän Seinäjoen keskustasta. Hyllykallion alueella sijaitsevat muun muassa lasten sisäleikkipuisto Touhutalo, Nurmon vesitorni sekä Prisma. Hyllykallion vieressä sijaitsevalla Pohjan asuinalueella on Päivölän kauppakeskittymä, jossa sijaitsevat K-Citymarket, Biltema, Minimani ja Tokmanni.


title: Hyllykallio

text: Ennen vuoden 2009 kuntaliitosta Hyllykallio kuului Nurmon kuntaan. Hyllykallio on kuitenkin rakennettu niin kiinni kanta-Seinäjokeen, että osa piti sitä enemmän Seinäjoen kuin Nurmon asuinalueena.


title: Joseph Brodsky

text: Joseph Brodsky (alun perin Iosif Aleksandrovitš Brodski, ven. Иосиф Александрович Бродский, 24. toukokuuta 1940 Leningrad, Neuvostoliitto – 28. tammikuuta 1996 New York, Yhdysvallat) oli venäläissyntyinen yhdysvaltalainen runoilija. Hänelle myönnettiin Nobelin kirjallisuuspalkinto vuonna 1987.


title: Joseph Brodsky

text: Brodsky syntyi Leningradissa juutalaisperheeseen. Hänen isänsä oli valokuvaaja ja äiti kirjanpitäjä. 15-vuotiaana Brodsky lopetti koulunkäynnin ja työskenteli vuosina 1956–1962 yli kymmenessä työpaikassa. 16-vuotiaana hän luki Saadin "Gulistanin", mikä oli koulukirjojen jälkeen hänen ensikosketuksensa runouteen. Brodsky opetteli itsekseen englantia ja puolaa. Hän kiinnostui klassisesta filosofiasta, uskonnosta, mytologiasta, englantilaisesta ja amerikkalaisesta runoudesta. 18-vuotiaana hän alkoi kirjoittaa runoja. Vuonna 1961 Brodsky tutustui Anna Ahmatovaan.


title: Joseph Brodsky

text: Vuonna 1964 neuvostoviranomaiset syyttivät Brodskya tyhjäntoimittamisesta (loisena elämisestä). Runoilijan työtä ei hyväksytty hänen ammatikseen, koska Brodskyllä ei ollut siihen muodollista koulutusta. Brodsky tuomittiin viideksi vuodeksi pakkotyöhön ja sisäiseen karkotukseen ja lähetettiin Arkangelin alueelle. Ennen karkotusta Brodskyä pidettiin mielisairaalassa ja Krestyn vankilassa. Muun muassa säveltäjä Dmitri Šostakovitš kritisoi Brodskyn oikeudenkäyntiä laittomana. Brodsky kärsi tuomiotaan maaliskuusta 1964 marraskuuhun 1965. Hänet armahdettiin vuonna 1965 kun muiden muassa Jean-Paul Sartre ja Ahmatova protestoivat tuomiota vastaan.


title: Joseph Brodsky

text: Neljä Brodskyn runoa julkaistiin antologioissa Leningradissa vuosina 1966 ja 1967, mutta suurin osa hänen tuotannostaan ilmestyi vain lännessä. Hän käänsi runoja englannista ja puolasta (muun muassa Czesław Miłoszin tuotantoa) venäjäksi. Brodsky karkotettiin Neuvostoliitosta vuonna 1972 ja hän muutti ensin Wieniin, mistä runoilija W. H. Auden ja Michiganin yliopiston slaavisten kielten professori Carl Ray Proffer auttoivat hänet Yhdysvaltoihin. Brodsky asui Brooklynissä ja Massachusettsissa. Hänen teoksensa ensimmäinen englanninkielinen käännös ilmestyi vuonna 1973. Brodsky opetti muun muassa Columbian yliopistossa ja Mount Holyoke Collegessa. Hän sai Yhdysvaltain kansalaisuuden vuonna 1977.


title: Joseph Brodsky

text: Brodsky julkaisi tuotantonsa pääosan englanniksi. Tuotanto koostuu runoista ja esseistä. Hänen runojaan on käännetty useille kielille. Brodsky käytti kieltä kuin musiikkia, ja hän mainitsi tärkeimmiksi innoittajikseen barokkimusiikin ja vanhan jazzin, erityisesti Clifford Brownin.


title: Joseph Brodsky

text: Brodsky kuoli sydänkohtaukseen kotonaan Brooklynissä tammikuussa 1996.


title: Deep Impact

text: Deep Impact tarkoittaa seuraavia asioita:


title: Hydra (shakkitietokone)

text: Hydra on shakkitietokone, jonka suunnitteli ja rakensi ryhmä, johon kuuluivat Christian ("Chrilly") Donninger, Ulf Lorenz, SM Christopher Lutz ja Muhammad Nasir Ali. Hydran rahoittajina toimivat PAL Group ja Abu Dhabin šeikki. Hydra-projektin tavoitteena on olla maailman vahvin shakkitietokone sekä olla kiistatta vahvempi kuin maailman paras shakinpelaaja. Hydra sijaitsee Abu Dhabissa, Yhdistyneissä arabiemiirikunnissa ja sitä käytetään yleensä verkkoyhteyden kautta.


title: Hydra (shakkitietokone)

text: Heinäkuussa 2005 Hydra on uskottavasti maailman vahvin shakkitietokone. Lorenz arvioi sen ELO-luvuksi 3000. Tämä arvio perustuu Hydran tuloksiin Michael Adamsia ja Shredder 8:aa, tietokoneshakin maailmanmestaria, vastaan käydyissä peleissä.


title: Hydra (shakkitietokone)

text: Hydraa kutsuttiin kehitysvaiheessa Brutukseksi ja Hydra toimii suunnilleen samalla tavalla kuin Deep Blue, eli se käyttää hyväkseen useita pelkästään Hydraa varten suunniteltuja prosessoreita. Hydrassa on useita prosessoreita, jotka on kytketty toisiinsa FPGA:n avulla. Tämän moniprosessorijärjestelmän avulla Hydra pystyy tutkimaan valtavan määrän asemia sekunnissa, jolloin Hydra on yli kymmenen kertaa nopeampi kuin yksiprosessorinen kone.


title: Hydra (shakkitietokone)

text: Hydra toimii tällä hetkellä 64 solmun Xeon Linux-klusterina käyttäen hyväkseen 32 klusterin solmua ja yhteensä 32 gigatavua keskusmuistia. Se laskee noin 200 000 000 asemaa sekunnissa, saman verran kuin vanhempi shakkitietokone Deep Blue. Vaikka FPGA:t ovat yleisesti hitaampia kuin ASIC-sirut, Mooren lain mukaan nykyään FPGA:t toimivat suunnilleen samalla nopeudella kuin Deep Bluen käyttämät ASIC:it. Hydran shakkimoottori pystyy laskemaan asemia keskimäärin 18 siirtoparin päähän, kun Deep Blue laski aikoinaan vain 12 siirtoparin päähän. Hydra käyttää etsimiseen alfa-beta karsintaa, samoin kuin nollasiirtoheuristiikkaa. Hakusyvyys Deep Bluehin nähden johtuu todennäköisimmin kapeammasta pelipuun läpikäynnistä. Tällöin tietokone ei tutki kaikkia siirtovaihtoehtoja, mutta tutkimiaan siirtoja kone pystyy laskemaan pidemmälle eteenpäin.


title: Hydra (shakkitietokone)

text: Elokuussa 2004, 14:nnellä Abu Dhabi International Chess Festivaalilla, Hydra pelasi kahdeksan peliä Shredder 8:aa vastaan. Shredder 8 oli voittanut useita tietokoneshakin maailmanmestaruuksia. Vaikka Hydra pelasi vain 16 solmun avulla, se voitti Shredderin 5,5 - 2,5. Hydra voitti kolme peliä ja pelasi viidesti tasan. Tästä voidaan karkeasti laskea, että Hydran vahvuusluku on noin 100 pistettä korkeampi kuin Shredder 8:lla, jolla se on noin 2806. Samassa turnauksessa Hydra voitti kazakstanilaisen suurmestarin Evgeny Vladimirovin 3,5 - 0,5.


title: Hydra (shakkitietokone)

text: Lokakuussa 2004, mies vastaan kone kilpailussa, Hydra voitti edellisen FIDE:n maailmanmestarin Ruslan Ponomarovin molemmissa peleissä. Ponomarovin ELO-luku oli tuolloin 2710.


title: Hydra (shakkitietokone)

text: Helmikuussa 2005 Hydra voitti 14:nnen IPCC (International Paderborn Computer Chess Championships) -turnauksen. Hydran tulos oli 8/9, seitsemän voittoa ja kaksi tasapeliä. Hydra voitti tuolloin toistamiseen Shredderin.


title: Hydra (shakkitietokone)

text: 21.–27. kesäkuuta 2005 Hydra pelasi kuusi peliä Michael Adamsia, maailman seitsemänneksi vahvinta ja Ison-Britannian vahvinta pelaajaa, vastaan. Palkintosumma oli 145 000 dollaria: voitosta sai 25 000 dollaria, tasapelistä 10 000 dollaria molemmille pelaajille ja häviöstä ei mitään. Hydra hallitsi peliä Adamsia vastaa ja voitti ottelusarjan pistein 5,5 - 0,5; Adams hävisi jokaisen pelin lukuun ottamatta peliä numero kaksi. Huomattavaa on, että Hydra pelasi vain puoliteholla, 32 64:stä klusterin solmusta oli käytössä.


title: Hydra (shakkitietokone)

text: Hydra ei ole toistaiseksi hävinnyt ihmispelaajalle tavallisessa ottelussa. Kirjeshakissa Hydran on tosin voittanut kansainvälinen suurmestari Arno Nickel molemmilla pelaamillaan kerroilla. Pelit kestivät tuolloin yhteensä kuusi kuukautta. Nickel aloitti 11. heinäkuuta 2005 uuden kirjepelin Hydraa vastaan, joka päättyi tasan saman vuoden joulukuussa.


title: Savon Sanomat

text: Savon Sanomat on Kuopiossa ilmestyvä seitsenpäiväinen sitoutumaton sanomalehti, jonka päälevikkialuetta ovat Pohjois-Savo ja Etelä-Savon pohjoisosat. Lehti perustettiin vuonna 1907 maalaisliiton äänenkannattajaksi ja vaalilehdeksi.


title: Savon Sanomat

text:
Lehteä kustantaa Savon Media Oy, jonka omistaa Keskisuomalainen Oyj. Lehden levikki on 52 934 (LT 2014), ja lukijoita sillä on 126 000 (KMT 2014/2015). Savon Sanomat on levikin mukaan Suomen kuudenneksi suurin seitsenpäiväinen sanomalehti. Parhaimmillaan levikki oli 1990-luvun alussa, jolloin se oli noin 90 000. Lehti siirtyi tabloid-kokoon 15. maaliskuuta 2016.
Savon Sanomien miespuolinen henkilöstö on 1970-luvun alusta asti vuosittain palkinnut Hilmanpäivänä 21. marraskuuta ”savolaisen naisen, joka on töillään ja toimillaan osoittanut esimerkillistä taitavuutta, tietävyyttä ja aikaansaavuutta”.


title: Savon Sanomat

text: Lehti jakoi vuonna 2011 kolmannen Savon Sanomien vuoden väitöskirjapalkinnon parhaasta Kuopion yliopistossa hyväksytystä väitöksestä.


title: Wole Soyinka

text: Akinwande Oluwole "Wole" Soyinka (s. 13. heinäkuuta, 1934, Abeokuta) on nigerialainen kirjailija, joka sai ensimmäisenä afrikkalaisena Nobelin kirjallisuuspalkinnon vuonna 1986. Hän on Nigerian huomattavin näytelmäkirjailija. Hän kirjoittaa englanniksi.


title: Wole Soyinka

text: Soyinka kävi koulunsa Nigeriassa ja opiskeli Leedsin yliopistossa, Englannissa englantilaista kirjallisuutta. Hän työskenteli Royal Court Theatressa Lontoossa ennen paluutaan Nigeriaan tutkimaan afrikkalaista draamaa. Afrikassa asuessaan Soyinka on opettanut Lagosin, Ibadanin ja Ifan yliopistoissa, maanpakoon lähdettyään Atlantan yliopistossa Yhdysvalloissa.


title: Wole Soyinka

text: Soyinkalla on ollut aktiivinen rooli Nigerian politiikassa, vuonna 1967 Nigerian sisällissodan aikana hänet vangittiin, koska hän oli yrittänyt omin päin neuvotella osapuolten välille rauhaa. Hänet vapautettiin lähes kahden vuoden jälkeen, kun kansainvälinen huomio kohdistui vangittuun kirjailijaan.


title: Wole Soyinka

text: Soyinka on arvostellut avoimesti maailman hirmuhallitsijoita. Iso osa hänen tuotannostaan käsittelee ”kansan oikeuksia tallovaa saapasta ja sen saappaan sisällä olevan jalan värin yhdentekevyyttä”. Nigerian ollessa diktaattori Sani Abachan vallassa 1993–1998 Soyinka pakeni maasta. Hän on nykyisin Unescon hyvän tahdon lähettiläs. Etniseltä taustaltaan Soyinka on joruba.


title: Ernst Moritz Arndt

text: Ernst Moritz Arndt (26. joulukuuta 1769 – 29. tammikuuta 1860) oli saksalainen kirjailija ja runoilija. Nationalistisen kauden ajattelija Arndt piti oppi-isänään Johann Gottlieb Fichteä. Tämän tavoin hän lietsoi saksalaisissa kansallistunnetta ja saavutti suuren suosion.


title: Ernst Moritz Arndt

text: Fichtestä poiketen Arndt ihannoi voimaa ja väkivaltaa. Sotaakin hän piti Jumalan säätämyksenä, koska ihminen epätäydellisyydessään ei kestäisi ikuista rauhaa, vaan kaikkinaiset paheet kitkisivät hänestä tällöin viimeisetkin hyveet. Orjamieli oli kirjailijalle paheista suurin. Kansallissosialisteille Ernst Moritz Arndt tarjosi paljon ajattelun apuvälineitä.


title: Ernst Moritz Arndt

text:
Arndt's lyric poems are not all confined to politics. Many among the "Gedichte" are religious pieces.
This is a selection of his best-known poems and songs:


title: Friedrich von Schelling

text: Friedrich Wilhelm Joseph (von) Schelling (27. tammikuuta 1775 Leonberg – 20. elokuuta 1854 Bad Ragaz) oli saksalainen filosofi. Hän toimi professorina muun muassa Münchenissä ja Berliinissä.


title: Friedrich von Schelling

text: Filosofisesti Schelling yleensä lasketaan postkantilaiseen saksalaiseen idealismiin muun muassa Fichten, Reinholdin ja Hegelin kanssa. Schelling tunsi henkilökohtaisesti ja vaihtoi ajatuksia monien aikalaistensa filosofien kanssa. Näistä mainittakoon Fichte, Hegel, Goethe ja Hölderlin. On selvää, että fichteläinen idealismi on vaikuttanut Schellingin filosofiaan keskeisesti, ja Schelling tekikin nimeä nuorena julkaisemassaan teoksessa "Über die Möglichkeit einer Form der Philosophie überhaupt" (1794), jossa hän käsittelee lähinnä idealistista filosofiaa, ja joka sai itse Fichteltä tunnustusta. Kuitenkin Schellingin filosofia sisältää piirteitä, joita ei löydy Fichteltä, kuten luonnonfilosofia, panteismi ja myöhemmin taiteen nostaminen erääksi filosofian keskeiseksi aiheeksi. Schelling koki, että filosofian oli tarkasteltava ihmisen ja maailman (luonnon) välistä vuorovaikutusta, toisin sanoen tietoisuutta tai maailman kokemista, sekä subjektista käsin fichteläisellä metodologialla, että sen aikaisen tieteen metodologialla objektiivisesta maailmasta käsin. Koska idealistit kehittäessään kantilaista filosofiaa kyseenalaistavat Kantin ”olion sinänsä” ("die Dinge an sich") ja käsittelevät tietoisuutta tuotteliaana toimintana ("produktive Tätigkeit", jonkinlainen Hölderlin-tyyppinen ”Seynia” muistuttava ilmiö), on tämän vaikutus nähtävissä monissa myöhemmissä eurooppalaisissa filosofisissa suuntauksissa.


title: Friedrich von Schelling

text: Schellingin ajattelussa ilmeni eri kehitysasteita. Teoksessaan "Ideen zu einer Philosophie der Natur" (1797) hän esitti panteistista luonnonfilosofiaa. Myöhemmin hän asettui ("Darstellung meines Systems", ym.) Spinozaa lähentelevälle niin sanotun identiteettifilosofian kannalle, jonka mukaan henki ja luonto ovat identtiset jumalallisessa kaikkiyhteydessä. Lopulta hän päätyi ("Philosophie und Religion", "Philosophische Untersuchungen über das Wesen der menschlichen Freiheit" ym.) mystillis-uskonnolliseen mietiskelyyn.


title: Friedrich von Schelling

text: Schellingin puoliso oli vuodesta 1803 Caroline Schelling, o.s. Michaelis (1763–1809), joka oli J. D. Michaëliksen tytär ja August Wilhelm Schlegelin aiempi puoliso. Tätä ennen Schelling oli kihloissa Carolinen tyttären Auguste Böhmerin (k. 1800) kanssa.


title: Sani Abacha

text: Kenraali Sani Abacha (20. syyskuuta 1943 – 8. kesäkuuta 1998) oli Nigerian sotilasdiktaattori 1993–1998.


title: Sani Abacha

text: Abacha otti vallan marraskuussa 1993 sekavissa oloissa Ernest Oladeinde Shonekanin virkamieshallitukselta, joka oli nostettu valtaan kun Ibrahim Badamasi Babangida oli julistanut Kashimawo Olawale Abiolan vaalivoiton mitättömäksi. Vaalivoittaja Abiola laitettiin vankilaan, jossa hän oli koko Abachan valtakauden ajan, minkä johdosta Nigeria erotettiin Kansainyhteisöstä ja se joutui diplomaattisesti erityksiin.


title: Sani Abacha

text: Abachan hallinnon aikana ihmisoikeuksia rikottiin yleisesti. Yhdeksän ogoni-aktivistin, mukaan lukien Ken Saro-Wiwan hirttäminen vuonna 1995 todennäköisesti tekaistujen syytteiden perusteella veti kansainvälisen huomion Nigerian tilanteeseen.


title: Sani Abacha

text: Abachan alaisuudessa Nigerian armeija johti Afrikan valtioiden interventiota, joka palautti Sierra Leonen siviilivaltaan maaliskuussa 1998.


title: Sani Abacha

text:
Abachan kuoli 54-vuotiaana sydänkohtaukseen; juorujen mukaan tapaukseen sisältyy Viagran liika-annostus ja kaksi intialaista prostituoitua.
Abacha polttohaudattiin seuraavana päivänä, mikä lisää huhuja tahallisesta tai tahattomasta myrkytyksestä. Abachan kuoleman jälkeen valtaan nousi presidentti Olusegun Obasanjo. Hänen hallituksensa on syyttänyt Abachaa perheineen valtion kassan tyhjentämisestä ja korruptiosta, joka yltää Mobutu Sese Sekon kanssa tasoihin tai jopa siitä ohi.


title: Johann Gottfried von Herder

text: Johann Gottfried von Herder (25. elokuuta 1744 Mohrungen, Itä-Preussi – 18. joulukuuta 1803 Weimar) oli saksalainen weimarilainen klassismin kauden kirjailija ja filosofi. Hänen johtoajatuksensa koski orgaanisen kansan muodostamaa valtakuntaa. Herderiä pidetään kulttuurisen nationalismin isänä.


title: Johann Gottfried von Herder

text: Kansallissosialistit pyrkivät omimaan Herderin ajatuksia, vaikka tämä oli pikemminkin aatteellinen isänmaanystävä kuin kansalliskiihkoilija. Omistautuminen isänmaalle oli Herderille suuri inhimillinen hyve: isänmaallisuutensa menettäessään ihminen hukkaa myös itsensä ja sen myötä maailman ympäriltään.


title: Vaihteisto

text: Vaihteisto on laite, jolla siirretään tehoa, sekä muunnetaan momentin ja pyörimisnopeuden suhdetta. Vaihteiston avulla voidaan valita sisääntuloakselin ja ulostuloakselin välinen välityssuhde.


title: Vaihteisto

text: Vaihteisto voi olla yhdistettynä moottoriin esimerkiksi kytkimellä tai momentinmuuntimella. Vaihteistoja käytetään laajalti ajoneuvoissa, lentokoneissa, voimalaitoksissa, sekä teollisuudessa. Varsinaisen vaihteiston lisäksi vaihteiksi voidaan laskea kaikki, mitkä muuntavat momenttia ja kierrosnopeutta – esimerkiksi napavaihteet, alennusvaihteet ja jakovaihteet.


title: Vaihteisto

text: Vaihteiston pienet vaihteet (joilla välityssuhteen arvo on suuri) tarjoavat suuren momentin ja alhaisen pyörimisnopeuden. Vaihteiston suuremmat vaihteet (joilla välityssuhteen arvo on pieni) tarjoavat alhaisempaa momenttia ja suurta pyörimisnopeutta. Vaihteistolta saatavan momentin suuruuteen vaikuttaa tehonlähteeltä, eli moottorilta saatava teho kyseisellä kierrosnopeudella. Vaihteiston hyötysuhde esimerkiksi planeettapyörästöissä paranee mitä pienempi välityssuhde on, johtuen lähinnä vaihteiston sisäisien häviöiden kasvamisesta.


title: Vaihteisto

text: Välityssuhteen muuntamisen avulla moottori voidaan pitää käyntinopeusalueella niin alhaisissa, kuin korkeissakin voiman ulosoton nopeuksissa. Esimerkiksi tavanomainen polttomoottori sammuu alhaisilla kierroksilla, joten valitsemalla vaihteistolta suurempi välityssuhde voidaan nostaa moottorin kierrosnopeutta lähemmäksi käyntinopeusaluetta – samalla pitäen vaihteiston voiman ulosoton nopeus alhaisena. Sähkömoottori ei välttämättä tarvitse vaihteistoa, sillä sähkömoottorin tehontuotto saattaa olla riittävä alhaisillakin kierrosnopeuksilla, joten hyytymisongelmaa ei välttämättä ilmaannu. Sama tilanne on myös ajettaessa polkupyörällä, sillä jalkojen voimantuotto ei vaadi minimikierrosnopeutta. Näin ollen yksivaihteisellakin pyörällä pystyy ajamaan.


title: Vaihteisto

text: Vaihteiston välityssuhde on käyttävän akselin pyörimisnopeuden ja käytettävän akselin pyörimisnopeuden osamäärä. Yleensä moottoriajoneuvon vaihteiston välityssuhde on yhtä suurempi, eli vaihteisto kasvattaa momenttia mutta pienentää pyörimisnopeutta. Polkupyöräillessä jalkojen pyöritysnopeus on niin paljon polttomoottorin kierroslukua pienempi, että välityssuhde on yleensä yhtä pienempi, jolloin momentti pienenee ja pyörimisnopeus kasvaa. Portaalla tarkoitetaan yleensä vaihteiston sisäistä momentinvälitystiehen kuuluvaa kokonaisuutta, joka muuntaa momenttia. Tavallisesti tällainen kokonaisuus on hammaspyöräpari. Vaihteistossa on siten aina vähintään yksi porras ja kaksi hammaspyörää. Portaiden lukumäärä vaikuttaa lähinnä suurimpaan välityssuhteeseen, joka vaihteistolla on mahdollista saavuttaa.


title: Vaihteisto

text: Välityssuhde voidaan myös laskea vaihteiston hammaspyörien hammaslukujen suhteena.


title: Mobutu Sese Seko

text: Mobutu Sese Seko Kuku Ngbendu Wa Za Banga tai Mobutu Sese Seko, syntymänimeltään Joseph-Désiré Mobutu, (14. lokakuuta 1930 – 7. syyskuuta 1997) oli Kongon demokraattisen tasavallan ja Zairen presidenttinä 32 vuotta vuosina 1965–1997. Hän harjoitti valtakaudellaan kleptokraattista diktatuuria, joka tunnettiin maailmalla korruptoituneisuudestaan ja nepotismistaan.


title: Mobutu Sese Seko

text: Joseph-Désiré Mobutu syntyi ngbandi-heimoon Lisalassa Belgian Kongossa. Hänen sukunsa oli kuitenkin kotoisin Gbadolitesta, jonne Mobutu rakensi valtakaudellaan lentokentän, vesivoimalan ja kolme palatsia.


title: Mobutu Sese Seko

text: Mobutun isä oli kokki, joka menehtyi sairauteen Mobutun ollessa vasta vauvaikäinen. Äiti Marie Madeleine Yemo oli karannut heimopäällikön haaremista Lisalaan ja työskenteli hotellissa. Mobutu vietti suurimman osan lapsuudestaan äitinsä hoidossa. Belgialaisen tuomarin rouva opetti hänet puhumaan ja kirjoittamaan sujuvaa ranskaa. Hän opiskeli aluksi Léopoldvillessa, mutta myöhemmin hänet lähetettiin Coquihatvillessa sijaitsevaan katolisten lähetyssaarnaajien ylläpitämään kouluun. Hänet erotettiin kurinpidollisista syistä ja lähettiin rangaistuksena seitsemäksi vuodeksi armeijaan.


title: Mobutu Sese Seko

text: Vuonna 1949 Mobutu liittyi Belgian Kongon siirtomaa-armeijaan, "Force Publiqueen", ja kohosi arvoasteikossa kersantiksi. Hän kirjoitti jo sotilaana salanimellä lehteen ja 1956 ryhtyi "L'Avinirin" lehtimieheksi. Hän matkusti Belgiaan vuoden 1958 maailmannäyttelyyn ja opiskeli journalistiikkaa.


title: Mobutu Sese Seko

text: Hän tutustui moniin siirtomaavaltaa vastustaviin kongolaisiin, ystävystyi Patrice Lumumban kanssa ja liittyi tämän johtamaan "Mouvement National Congolais" -järjestöön, joka ajoi Belgian Kongon itsenäisyyttä. Mobutun uskotaan välittäneen tietoa kongolaisten keskusteluista Belgian tiedustelupalvelulle.


title: Mobutu Sese Seko

text: Belgian Kongo itsenäistyi 30. kesäkuuta 1960, ja heti maan itsenäistymisen jälkeen pääministeriksi valittu Lumumba nimitti Mobutun Kongon demokraattisen tasavallan armeijan pääesikuntapäälliköksi. Lumumba ja presidentti Joseph Kasa-Vubu joutuivat pian valtataisteluun, jonka päätteeksi Mobutu syöksi Lumumban vallasta sotilasvallankaappauksessa 14. syyskuuta 1960. Mobutun tukijoina toimivat Belgia ja Yhdysvaltain keskustiedustelupalvelu CIA, jotka pitivät Lumumbaa liian vasemmistolaisena, ja Mobutua lännen kannalta parempana liittolaisena.


title: Mobutu Sese Seko

text: Vuonna 1965 Mobutu kaappasi vallan uudelleen kesken Kasa-Vubun ja uuden pääministerin Moise Tšomben valtataistelua. Hän julistautui presidentiksi viiden vuoden ajaksi, mutta keskitti nopeasti kaiken vallan omiin käsiinsä ja ryhtyi karsimaan poliittisia vastustajinaan.


title: Mobutu Sese Seko

text: Mobutun hallinto oli aluksi epäpoliittinen ja jopa politiikan vastainen. Hänen mukaansa poliitikot olivat viidessä vuodessa raunioittaneet maan, ja viiden vuoden kuluttua maassa ei olisi enää poliittisia puolueita. Mobutu sai hätätilanhallinnon vallitessa lähes absoluuttisen vallan ja pyrki leikkaamaan poliitikkojen valtaa. Maakuntien määrää vähennettiin ja niiden itsehallintoa leikattiin. Parlamentti menetti merkityksensä ja ajoittain lakkautettiin.


title: Mobutu Sese Seko

text: Vuonna 1966 Mobutu perusti vapaaehtoisliikkeen ”Tasavallan vapaaehtoiset joukot” ja pyrki kokoamaan taakseen kansanliikettä. Hän nimitti itsensä ”toiseksi kansallissankariksi” Lumumban jälkeen, jota oli ollut syrjäyttämässä. Vuonna 1967 luotiin Vallankumouksen kansanliike (Mouvement Populaire de la Révolution; MPR), joka oli vuoteen 1990 asti ainut sallittu puolue. Sen jäsenyydestä tuli kaikille kansalaisille pakollinen. Myös kaikki ammattiliitot yhdistettiin yhdeksi suuremmaksi liitoksi.


title: Mobutu Sese Seko

text: Mobutua vastaan oli aluksi vastarintaa. Vuonna 1966 neljä ministeriä pidätettiin ja teloitettiin julkisesti syytettynä vallankaappauksen suunnittelusta. Vangittujen ja teloitettujen joukossa oli useita Kasa-Vubun ja Tšomben hallituksen ministereitä, kuten entinen pääministeri Evariste Kimba, puolustusministeri Jérôme Anany, talousministeri Emmanuel Bamba ja energiaministeri Alexandre Mahamba. Katanganin kapina murskattiin kuten myös valkoisten palkkasoturien kapina vuonna 1967. Vuoteen 1970 mennessä lähes kaikki vastarinta oli kukistettu ja hallitus saanut maan hallintaansa.


title: Mobutu Sese Seko

text: Korostaakseen afrikkalaista identiteettiä Mobutu nimesi maansa uudelleen Zaireksi lokakuussa 1971. Hän määräsi kaikki luopumaan kristityistä nimistä ja 1972 hän otti itselleenkin uuden afrikkalaisperäisen nimen "Mobutu Sese Seko Kuku Ngbendu Wa Za Bang"a (”Kaikkivoipa voitontahtoinen taistelija, joka kulkee valloituksesta toiseen tulta kylväen”), joka lyheni arkikäytössä muotoon "Mobutu Sese Seko". Länsimaisten pukujen tilalle tuli abacost-niminen vaate, jonka käyttäminen oli pakollista virkamiehille ja ministereille. Lisäksi Kongon suurimmat kaupungit saivat uudet afrikkalaiset nimet – esimerkiksi Léopoldvillestä tuli Kinshasa, Elisabethvillestä Lubumbashi ja Stanleyvillestä Kisangani.


title: Mobutu Sese Seko

text: Mobutu kansallisti ulkomaalaisomisteiset yhtiöt ja ajoi eurooppalaiset ulos Zairesta 1973. Tästä seurasi niin syvä ja vakava talouden romahdus, että sijoittajia piti kosiskella takaisin 1976. Harvat palasivat. Mobutun epäonnistuneen talouspolitiikan vuoksi luonnonrikkauksistaan kuulun Zairen talous ajautui kriisiin ja hyperinflaatioon.


title: Mobutu Sese Seko

text: Mobutu tarvitsi avustuksia entiseltä siirtomaaisännältä Belgialta, Ranskalta ja Yhdysvalloilta hillitäkseen Angolasta käsin toimivien Katanganin kapinallisten hyökkäyksiä vuosina 1977 ja 1978.


title: Mobutu Sese Seko

text: Mobutun uudelleenvalinnasta äänestettiin 1977 ja 1984. Kummallakaan kerralla hänellä ei ollut vastaehdokkaita.


title: Mobutu Sese Seko

text: Mobutun valtakauden aikana hänen henkilökohtainen varallisuutensa kasvoi, ja lopulta sen arvioitiin olevan noin viiden miljardin Yhdysvaltain dollarin suuruinen. Hän hankki talot Sveitsistä ja Ranskasta. Hän talletti omaisuutensa ulkomaalaisille pankkitileille, suurimmaksi osaksi Sveitsiin. Summa vastasi suuruudeltaan Zairen valtionvelkaa. Valtaisan omaisuutensa Mobutu hankki ohjaamalla Zairen vientituotteista – kullasta, kuparista, timanteista ja öljystä – saadut tulot itselleen. Samalla kansa köyhtyi niin suuresti, ettei palkkoja voitu maksaa. Kaupunkien infrastruktuuri romahti ja ihmiset kärsivät nälänhädästä. Zairen ainoita hyvätuloisia olivat Mobutun sukulaiset ja ystävät. Mobutun vallastasyöksemisen aikaan maan talous oli vaipunut itsenäisyyttä edeltävälle vuoden 1958 tasolle, vaikka väkiluku oli kolminkertainen tuolloiseen nähden.


title: Mobutu Sese Seko

text: Ministeri Domique Sakombi Inongon ansiosta Mobutun ympärille kehkeytyi vaikuttava henkilökultti. Kultin ylläpitämiseksi julkisille paikoille pystytettiin Mobutua esittäviä muotokuvia ja tiedotusvälineissä levitettiin häntä ylistävää propagandaa. Vuonna 1975 jopa kiellettiin mainitsemasta kenenkään muun kuin Mobutun nimeä viestimissä; muut mainittiin tittelillä. Vuonna 1983 Mobutu nimettiin sotamarsalkaksi.


title: Mobutu Sese Seko

text: Diktatuurista huolimatta monet länsimaat, erityisesti Yhdysvallat ja Ranska, ja Kansainvälinen valuuttarahasto tukivat Mobutun hallintoa, sillä tämä oli omaksunut aatteekseen antikommunismin. Mobutun kannatuksen takana oli myös länsimaiden halu päästä käsiksi Zairen mittaviin luonnonvaroihin, ja kommunismin uhan patoaminen keskisessä Afrikassa. Esimerkiksi Jimmy Carterin hallinto antoi puolet Saharan eteläpuoleiseen Afrikkaan varatuista kehitysapuvaroista Kinshasan Kongoon. Vuonna 1980 Yhdysvaltain edustajainhuone äänesti sotilasavun lopettamisesta Kongolle, mutta senaatti kumosi päätöksen. Erityisen lämpimiksi suhteet kehittyivät Ronald Reaganin hallinnon aikana, jolloin Mobutu vieraili valkoisessa talossa kolme kertaa. Hän oli myös ensimmäinen valkoisessa talossa George H. W. Bushin kaudella vieraillut afrikkalainen valtionpäämies.


title: Mobutu Sese Seko

text: Mobutulla oli yhdeksän lasta kahden vaimon kanssa. Hän pyrki saamaan vanhimman poikansa Nyiwan seuraajakseen. Suunnitelman kuitenkin romutti pojan kuolema AIDSiin vuonna 1994.


title: Mobutu Sese Seko

text: Toukokuussa 1990 Mobutu salli taloudellisten ongelmien, poliittisen epävakauden ja painostuksen vuoksi muitakin puolueita kuin omansa, ja perusti väliaikaishallituksen, jonka piti hoitaa siirtymäkausi vapaisiin vaaleihin. Valta pysyi kuitenkin edelleen hänen käsissään. Kun ilman palkkoja jääneet sotilaat mellakoivat pääkaupungissa, Mobutu otti hallitukseensa myös opposition edustajia.


title: Mobutu Sese Seko

text: Vuonna 1993 maassa oli kaksi rinnakkaista hallitusta – yksi Mobutun puolella, toinen häntä vastaan. Mobutun ollessa sairaalahoidossa Euroopassa tutsit ottivat Zairen itäosat haltuunsa. Mobutu antoi tukensa hutuille, joita on syytetty Ruandan kansanmurhasta 1994. Marraskuussa 1996 hallitus määräsi tutsit poistumaan maasta kuolemanrangaistuksen uhalla, jolloin syttyi kapina.


title: Mobutu Sese Seko

text: Laurent-Désiré Kabila joukkoineen eteni Itä-Kongosta, valloitti Kinshasan ja syöksi Mobutun vallasta toukokuussa 1997. Mobutu pakeni maasta ja lensi Togoon asettuen lopulta Marokkoon. Hän kuoli syyskuussa Rabatissa pitkään sairastamaansa eturauhassyöpään.


title: Tempel 1

text: Tempel 1 (virallisesti 9P/Tempel) on Ernst Wilhelm Leberecht Tempelin 3. huhtikuuta 1867 löytämä komeetta. Kun komeetta löydettiin, sen kiertoaika oli 5,68 vuotta, ja se havaittiin uudelleen vuosina 1873 ja 1879. Tempel 1:n kiertorata menee kuitenkin ajoittain läheltä Jupiteria niin, että tämä vaikuttaa sen kiertoaikaan. Tämä tapahtui vuonna 1881, ja kiertoaika piteni 6,5 vuoteen. Muutos vaikutti myös komeetan havaitsemiseen, ja sitä ei seuraavan kerran havaittu kuin vasta 1960-luvulla, jolloin amerikkalainen astronomi Brian G. Marsden teki komeetan radasta tarkkoja laskelmia ottaen huomioon Jupiterin vaikutuksen.


title: Tempel 1

text: 4. heinäkuuta 2005 kello 5:45 UTC NASAn Deep Impact -avaruusluotaimen iskeytyjäosa osui tarkoituksellisesti Tempel 1:n pintaan.


title: Željko Ražnatović

text: Željko Ražnatović (serbiaksi Жељко Ражнатовић), (17. huhtikuuta 1952 – 15. tammikuuta 2000), laajalti tunnettu nimellä Arkan (serbiaksi Аркан) oli serbialainen puolisotilaallisten joukkojen johtaja ja kansanedustaja. Haagin kansainvälinen oikeus etsi häntä, mutta hän ehti kuolla ennen kiinni joutumistaan. Nimi Arkan tulee sarjakuvahahmon nimestä.


title: Željko Ražnatović

text: Ražnatovićin isä oli ilmavoimien upseeri. Željko Ražnatović sekaantui rikolliseen toimintaan kuten koruvarkauksiin ja pankkiryöstöihin läntisessä Euroopassa 1970- ja 1980-luvulla. Hän sai vankilatuomioita ja karkasi vankiloista Belgiassa, Alankomaissa ja Saksassa.


title: Željko Ražnatović

text: 1990-luvulla hän perusti Serbien vapaaehtoiskaarti-nimisen puolisotilaallisen ryhmän, jota kutstuttiin tiikereiksi.


title: Željko Ražnatović

text: Arkanin "tiikerit" toimivat vuosina 1991-1995 alkuaan Itä-Slavoniassa. Heidän koulutusleirinsä oli Erdutissa entisellä sotilasalueella.


title: Željko Ražnatović

text: Arkanin "tiikerit" puhdistivat Bosnian sodassa huhtikuussa 1994 Bijeljinan, Zvornikin ja Brčkon. Syksyllä 1995 Arkanin joukot taistelivat Banja Lukan, Sanski Mostin ja Prijedorin alueella. Arkanin nimi liitetään Vukovarin sairaalamassamurhaan, Srebrenican joukkoteurastukseen ja Sarajevon piiritykseen. Arkan johti monia Bosnian sotatoimia ja palkitsi urheimmat sotilaansa. "Tiikerit" teloittivat vankinsa. Saatujen tietojen mukaan he myös ryöstivät ja salakuljettivat. Arkan itse toistuvasti kielsi haastatteluissa osallistuneensa sotarikoksiin 1990-luvulla.


title: Željko Ražnatović

text: Željko Ražnatović oli eräiden serbien juhlittu sankari, ja pääsi parlamenttiin vuonna 1992. Seuraavana vuonna Arkan kumppaneineen perusti Serbian yhtenäisyyspuolueen.


title: Željko Ražnatović

text: Arkan avioitui huomattavasti nuoremman serbialaisen suosikkilaulajan Svetlana "Ceca" Veličkovićin kanssa 19. helmikuuta 1995. He saivat kaksi yhteistä lasta seitsemän Arkanin aikaisempien avioliittojen lasten lisäksi. Ražnatovićit asuivat varakkaiden asuinalueella ja harjoittivat sekä kunniallisia että hämäriä liiketoimia. Heitä haastateltiin usein televisiossa.


title: Željko Ražnatović

text: Naamioituneet miehet ampuivat Ražnatovićin 15. tammikuuta 2000 Belgradissa sijaitsevassa viiden tähden hotellissa. Todistajien mukaan teko oli palkkamurha.


title: Željko Ražnatović

text: Arkanin asianajaja on esittänyt, että murhan takana olisi ollut Ison-Britannian erikoisjoukko Special Boat Service. Vuoden 1999 sodan aikana Arkan oli ilmoittanut mobilisoivansa tiikerinsä puolustamaan Jugoslavian liittotasavaltaa mikäli NATO käyttäisi maajoukkoja.


title: Troijalainen (tietotekniikka)

text: Troijalaiseksi tai troijanhevoseksi sanotaan tietokonetekniikassa ja tietokoneverkkosodankäynnissä viattomaksi naamioitua haittaohjelmaa tai ohjelman pätkää. Tavallisesti se tekee jonkin yksinkertaisen hyödyllisen toiminnon, mutta samalla käynnistää viruksen, madon, tekee tuhoja tai perinteisimmillään avaa takaportin tai muun haavoittuvuuden tietojärjestelmään. Se voi myös tehdä tiedonhakua, tietojen tuhoamista tai vastaavaa, jättämättä mitään jälkiä.


title: Troijalainen (tietotekniikka)

text: Paras tapa torjua troijalaisia on olla asentamatta ja käynnistämättä sellaisia ohjelmia, joiden alkuperää ei tunne tai joiden valmistajaan ei voi luottaa. Jotkin sähköpostiohjelmat saattavat ajaa sähköpostin liitteissä olevat ohjelmat liitteitä avattaessa, mikä vaikeuttaa ohjeen noudattamista. Samaten käyttöjärjestelmä saattaa olla säädetty niin, että järjestelmä ajaa irtomedialla olevan autorun-ohjelman automaattisesti, jolloin pelkäksi musiikki-CD:ksi luultu levy voi asentaa tietokoneelle haittaohjelmia.


title: Troijalainen (tietotekniikka)

text: Virustorjuntaohjelmat, sähköpostisuodattimet ja palomuurit voivat osaltaan torjua troijalaisia, mutta tällainen suodattaminen ei koskaan voi olla täydellistä. Ulkoministeriössä 2013 hyökännyt haittohjelma Uroburos oli mahdollisesti troijalainen . Virukselle tunnettuja muita nimiä olivat Snake Turla.


title: Troijalainen (tietotekniikka)

text: Nimitys tulee antiikin Kreikan taruissa esiintyvästä Troijan hevosesta.


title: Troijan hevonen

text: Troijan hevosella voidaan tarkoittaa ainakin seuraavia asioita:


title: Juuri

text: Juuri on kasvin lehdetön, tavallisesti maanalainen osa, joka kiinnittyy varteen ja kasvaa suurin piirtein alaspäin, mutta juuristo eli juurien muodostama kokonaisuus voi myös levittäytyä vaakatasossa. Juuria on erilaisia. Juuren päätehtävät ovat veden ja ravinteiden nostaminen varteen sekä kasvin pitäminen paikallaan maaperässä. Juuren toiminta perustuu osmoosiin, ja juuren sisällä sijaitseva neste on väkevämpää kuin ulkopuolella sijaitseva neste.


title: Juuri

text: Juuri on joko pääjuuri tai lisäjuuri. Pääjuureksi kutsutaan selvästi yhtenäistä, paksua, suoraan alaspäin tunkeutuvaa juurta, jollainen on muun muassa voikukalla. Lisäjuuri taas haarautuu moneen, lähellä maanpintaa laajalle ulottuvaan juurihaaraan. Lisäjuuri on muun muassa heinäkasveilla.


title: Juuri

text: Juurista haarautuvat juurikarvat, jotka mahdollistavat veteen liuenneiden ravinteiden oton. Poikkeustapauksessa koko juuri voi puuttua, kuten sammalilta, tai juurikarvat, kuten metsämännyltä, jolloin juurikarvoja korvaavat sienirihmat. Ne elävät kasvin kanssa molemminpuolisessa hyötysuhteessa eli symbioosissa.


title: Juuri

text: Juuren päässä on suojaava juuren huntu, joka varmistaa juuren kasvamisen ja tunkeutumisen maahan. Se on yleensä ihmissilmälle näkymätöntä. Juuren kasvaminen vaatii kosteutta, ja nuoren kasvin kasvupyrähdys alkaa vasta juurten kehityttyä.


title: Juuri

text: Suurilla puuvartisilla kasveilla voi muodostua tukevoittavia pönkkäjuuria tai lankkujuuria. Kosteilla paikoilla, joilla maaperässä on hyvin vähän happea, kuten esimerkiksi mangrovemetsissä, jotkin kasvit kasvattavat maan pinnalle tulevia hengitysjuuria.


title: Juuri

text: Juuret ovat erikoistuneet erilaisiin tehtäviin. Ravinnon kannalta tärkeimpänä voidaan pitää mukulajuurta, joka on ravintosäiliönä toimiva juuri, jollainen on esimerkiksi porkkanalla. Luonnossa esiintyviä syömäkelpoisia juuria nimitetään juuriksi. Ihmisen kasvattamina niitä nimitetään juureksiksi. Luonnonkansat, kuten metsästäjä-keräilijät, etsivät maasta ravinnokseen juuria.


title: Harry Martinson

text: Harry Martinson (6. toukokuuta 1904 – 11. helmikuuta 1978) oli ruotsalainen runoilija. Hän sai Nobelin kirjallisuuspalkinnon 1974 yhdessä Eyvind Johnsonin kanssa. Hänen tunnetuin työnsä on runoelma "Aniara" vuodelta 1956. Se on kuvaus avaruusaluksesta, joka kulkee Aurinkokunnasta pois päin ilman toivoa paluusta.


title: Harry Martinson

text: Harry Martinson syntyi Jämshögissä, Blekingessä vuonna 1904. Isä Martin Olsson kuoli Harryn ollessa kuusivuotias. Äiti jätti perheen ja häipyi Yhdysvaltoihin. Näin Martinsonista tuli orpo huutolainen, joka lähti 16-vuotiaana merille. Martinson toimi kuusi vuotta erilaisissa töissä merillä ja maissa. Hän asui jonkin aikaa Etelä-Amerikassa ja Intiassa.


title: Harry Martinson

text: Martinson sairastui merillä pölykeuhkoon, joutui jäämään maihin ja palasi Ruotsiin vuonna 1927. Tämän jälkeen Martison vietti vuosia kiertelevää kulkurin elämää. Hän liittyi myöhemmin nuorten runoilijoiden ryhmään. Ryhmä kirjoitti 1929 merkittävän runoteoksen "Fem unga". Näin Martinsonista tuli kuuluisa. Samana vuonna Martinson avioitui tunnetun kirjailijan Moa Swartzin kanssa. 30-luvulla Martinson innostui sosialismista. Mutta käydessään Neuvostoliitossa Martinson pettyi siellä vallitsevaan totalitaariseen sosialismiin. Lopullinen Martinsonin läpimurto oli hänen lapsuudenkokemuksiinsa perustuva romaani "Nässlorna blomma" vuonna 1935.


title: Harry Martinson

text: Martinson osallistui vapaaehtoisena Suomen talvisotaan ja kirjoitti kokemuksiinsa pohjautuvan romaanin "Verklighet till döds". Vuonna 1941 Martinson erosi ensimmäisestä vaimostaan Moasta. Vuonna 1942 Martinson avioitui Ingrid Lindcrantzin kanssa, josta liitosta syntyi kaksi tytärtä. Vuonna 1949 Martinson valittiin Ruotsin akatemiaan ja 1954 Martinsonista tuli Göteborgin yliopiston kunniatohtori. Martinson sai yllättäen Nobelin kirjallisuuspalkinnon vuonna 1974 Eyvind Johnsonin kanssa. Martinsonin valinta kirjallisuuden nobelistiksi herätti kovaa kiistelyä, sillä hän oli itse palkinnon myöntäneen akatemian jäsen.


title: Harry Martinson

text: Martinsonin ja Johnsonin palkitsemista kohtaan kohdistettiin kovaa kritiikkiä sanomalehdissä. Muutamat nuoremmat vasemmistolaiset arvostelivat Martinsonia siitä ettei tämä ottanut oikealla tavalla kantaa politiikkaan.


title: Harry Martinson

text: Martinson masentui arvostelusta syvästi ja joutui masennuksensa takia sairaalahoitoon. Martinson teki itsemurhan Karoliinisessa yliopistosairaalassa 11.helmikuuta 1978 leikkaamalla saksilla vatsansa auki, mitä kuvailtiin harakiri-tyyliseksi rituaaliteoksi


title: Harry Martinson

text: Martinson määritteli itsensä buddhalaiseksi, ”...ei uskonnollisesti, mutta moraalisfilosofisesti”. Buddhalaisuutta ei otettu huomioon ruotsalaisessa yhteiskunnassa; Martinsonin runo on ruotsalaisessa virsikirjassa ja hänelle järjestettiin kristilliset hautajaiset.


title: Harry Martinson

text: Martison aloitti kirjallisen tuotantonsa lyyrikkona vuonna 1929. Samana vuonna hän julkaisi esikoisromaaninsa "Spökskepp". Läpimurto tapahtui vuoden 1931 kokoelmalla "Nomad". Taustansa ja elämänvaiheidensa perusteella Martinson laskettiin aluksi työläiskirjailijaksi, varsinkin kun hän teoksissaan julisti irrottautumista porvarillisesta elämästä kiertolaisen ja paimentolaisen elämään. Nämä Martisonin ajatukset hän oli itse elänyt todeksi merimiehen työssään. Hän ei kuitenkaan jättäytynyt pelkäksi tapahtuneen kirjaajaksi, vaan yhdisteli kirjoissaan todellisuutta, mielikuvitusta ja mietiskelevän lyyristä aineistoa.


title: Harry Martinson

text: Toisen maailmansodan jälkeen alkoi Martisonin tuotannon mestarikausi. Hänen teksteihinsä nousi keskeiseksi teemaksi kriittinen suhde tekniikkaan ja ihmisen julmuudesta varoittaminen. Näihin teemoihin kietoutuu myös hänen kuuluisin teoksensa, runoelma "Aniara" (1956). Aniaran pohjalta ruotsalainen Karl-Birger Blomdahl sävelsi myös oopperan.


title: Lehti (kasvitiede)

text: Lehti on yleensä ohut ja vihreä kasvinosa, joka vastaanottaa auringon valoa yhteyttämistä varten. Kasvitieteellisesti myös neulaset ovat lehtiä. Joillakin kasvilajeilla lehdistä tai lehden osista voi olla kehittynyt erinäköisiä rakenteita, kuten monilla kaktuksilla (Cactaceae) piikkejä tai useilla hernekasveilla (Fabaceae) kärhiä. Lisäksi joillakin kasvilajeilla lehdet voivat toimia myös aineiden, kuten veden, varastona. Tällaisia kasveja kutsutaan (lehti)sukkulenteiksi.


title: Lehti (kasvitiede)

text: Lehdistä voidaan erottaa kasvulehdet eli "tavalliset" lehdet, sirkkalehdet ja kukkalehdet. Kullakin kasvilajilla on yleensä aina tietynnäköiset kasvulehdet, jotka voivat olla erinäköiset kuin sirkkalehdet. Sirkkalehdet ovat kasvin ensimmäiset lehdet, ja niitä voi olla yksi, kaksi tai monta kappaletta. Kukkalehtiä ovat verholehdet, terälehdet, heteet ja emit. Ne ovat yleensä ulkonäöltään hyvinkin erinäköisiä kuin tavalliset kasvulehdet ja toimivat kasvin lisääntymisestä vastaavina kasvinosina. Kukkaa voi suojata myös erilliset suojuslehdet.


title: Lehti (kasvitiede)

text: Nykyisten putkilokasvien yhteyttävät lehdet ovat rakenteeltaan suhteellisen samankaltaisia megafyllejä, mutta liekokasvien (Lycopodiaceae) lehdet ovat mikrofyllejä, jotka ovat rakenteellisesti sekä luultavasti myös kehityshistorialtaan erilaisia kuin muiden putkilokasvien lehdet. Nykyisten kortteiden ("Equisetum") lehdet ovat surkastuneet hyvin pieniksi. Sammalista osalla on pienet lehdet, kuten lehtisammalilla (Bryophyta), ja osalla on sekovarsi, kuten maksasammalilla (Marchantiophyta).


title: Lehti (kasvitiede)

text: Yleiset lehden osat ovat lehtilapa, lehtiruoti ja lehtikanta. Lehtilapa on kullakin kasvilajilla yleensä tietynkokoinen ja -muotoinen sekä siinä on tietynlainen lehtilaita ja suonituskuvio. Lehtilavan tyvellä tai kärjessä voi olla myös jokin erikoistuntomerkki. Lisäksi lehti voi kiinnittyä varteen jollain erityisellä tavalla, kuten esimerkiksi sepivästi.


title: Lehti (kasvitiede)

text: Lehtilapa on lehden leveä osa. Yleisesti ottaen se voi olla yhtenäinen, eri tavoin liuskoittunut tai kerrannaislehti eli jakautunut erillisiin lehdyköihin. Lehtimuoto eli lehtilavan ulkomuoto on eri kasvilajeilla hyvinkin erilainen, ja usein se on kasvilajin hyvä tuntomerkki.


title: Lehti (kasvitiede)

text: Eri muotoisista lehdistä käytetään suhteellisen vakiintuneita termejä, kuten esimerkiksi "soikea" (ellipsiä muistuttava), "suikea" (edellisen kaltainen, mutta pitkänomaisempi) ja "puikea" (ruodin lähellä leveä, mutta kärkeä kohti kapeneva). Liuskainen lehti voi olla "sormiliuskainen" kuten metsävaahteralla ("Acer platanoides") tai "pariliuskainen" kuten tammella ("Quercus robur"). Kerrannaislehteä voidaan pitää liuskaisen lehden äärimuotona. Siinä lehtilapa on jakautunut erillisiin osiin, lehdyköihin, joilla kuitenkin on yhteinen ruoti ja kanta. Kerrannaislehtiä ovat esimerkiksi herneen "tasapariset kärhelliset", kotipihlajan ("Sorbus aucuparia") "päätepariset" ja valkoapilan ("Trifolium repens") "kolmisormiset" lehdet.


title: Lehti (kasvitiede)

text: Lehtilavan muodoilla on usein määrätynlainen suonitus, joiden mukaan kasvin lehdet voidaan ryhmitellä "kourasuonisiin", "sulkasuonisiin" ja "silposuonisiin" lehtiin. Esimerkiksi metsävaahteran ("Acer platanoides") lehdet ovat kourasuonisia, rauduskoivun ("Betula pendula") sulkasuonisia ja piharatamon ("Plantago major") silposuonisia.


title: Lehti (kasvitiede)

text: Lehtiruoti on se osa lehdestä, jossa ei ole lehtilapaa. Lehtiruodin läpi kulkee johtojänne, jota pitkin lehden yhteyttämistuotteet voivat siirtyä muihin kasvinosiin. Lehtiruodin tehtävänä on myös ylläpitää lehden asentoa ja jäykkyyttä, ja täten helpottaa muun muassa kasvin valonsaantia. Toisinaan lehtiruoti voi puuttua kasvilta kokonaan, kun taas joillakin kasveilla lehtiruoti voi olla litistynyt ja leventynyt niin sanotuksi laakaruodiksi. Lehtilapa saattaa olla surkastunutkin, jolloin laakaruoti muodostaa lehden pääosan. Sellaista lehteä sanotaan ruotilehdeksi.


title: Lehti (kasvitiede)

text: Lehtikanta on lehden varteen liittävä osa lehtiruodin päässä. Lehtikannassa voi olla lisämuodostumia, jollainen on mm. lehtikannan leventyminen niin kutsutuiksi korvakkeiksi, kuten esimerkiksi herneillä.


title: Lehti (kasvitiede)

text: I Lehtimuotoja, lehtiasentoja ja lehtien kiinnittymistapoja:II Lehtilaitoja:III Lehtisuonituskuvioita:Lehtien kiinnittyminen varteen toisiinsa nähden ei yleensä ole täysin satunnaista, vaan lehdet noudattavat usein jotain lehtiasentoa. Joissakin putkilokasviheimoissa monilla heimon lajeilla on keskenään samanlainen lehtiasento. Varsilehtien lehtiasento voi olla kiehkurainen tai kierteinen. Kiehkuraisesti olevat lehdet voivat edelleen sijoittua säteittäisesti tai vastakkaisesti. Kierteiset lehdet taas ovat vuoroittaisia tai kierteisiä. Ruusukkeinen lehtiasento on erikoistapaus lyhytnivelisillä kasveilla.


title: Lehti (kasvitiede)

text: Lehtien vihreä väri on seurausta lehtivihreästä. Kasvukauden päättyessä lehtien väri voi kuitenkin vaihtua esimerkiksi keltaiseksi tai oranssiksi, kun lehtivihreä hajoaa ja lehdessä olevien muiden väriaineiden antama väri tulee näkyviin. Myös joidenkin ravinteiden puutos tai kuivuus voivat vaikuttaa lehden väriin.


title: Lehti (kasvitiede)

text: Lehden varrenpuoleista pintaa kutsutaan lehden adaksiaaliseksi pinnaksi, joka on yleensä lehden yläpinta, ja varresta poispäin olevaa pintaa abaksiaaliseksi pinnaksi, joka on yleensä lehden alapinta. Toisinaan lehden adaksiaalisen ja abaksiaalisen pinnan erottaminen toisistaan on vaikeaa, sillä lehti voi olla kiertynyt tai kääntynyt kehityksensä aikana. Joillakin kasveilla lehden adaksiaalinen ja abaksiaalinen pinta voivat myös kasvaa eri tahtiin, minkä seurauksena lehti voi muuttua kourumaiseksi tai kehittyä lähes tai kokonaan yksipintaiseksi eli unifasiaaliseksi lehdeksi jommankumman pinnan suhteen, kuten esimerkiksi jättiagaavella ("Agave americana").


title: Lehti (kasvitiede)

text: Yhteyttävien lehtien pinnalla voi olla kutikula, jonka alla on lehden epidermi. Lehden ylä- ja alapinnan epidermin sisään jää mesofylli, jossa lehden yhteyttäminen pääosin yleensä tapahtuu. Mesofylli on tavallisesti suurimmaksi osaksi perussolukkoa eli parenkyymisolukkoa, jonka lomassa on yksi tai useampia johtojänteitä sekä toisinaan myös tukisolukkoa.


title: Lehti (kasvitiede)

text: Liekokasvien (Lycophyta) mikrofylleissä on vain yksi haarautumaton johtojänne, jonka ympärillä on yhteyttävää solukkoa.


title: Lehti (kasvitiede)

text: Kukkalehdet eroavat sisärakenteeltaan selvästi muista lehdistä.


title: Brian Eno

text: Brian Eno, koko nimeltään Brian Peter George St. Jean le Baptiste de la Salle Eno (s. 15. toukokuuta 1948 Woodbridge, Suffolk) on englantilainen muusikko, kuvataiteilija ja musiikkiteoreetikko. Häntä pidetään yhtenä elektronisen musiikin (erityisesti elektronisen rockmusiikin) pioneereista ja ambient-musiikkigenren keskeisimpänä kehittäjänä. Ennen muusikon uraansa hän oli opettaja ja luennoi elektroniikasta.


title: Brian Eno

text: Brian Eno aloitti ammattimuusikon uransa Lontoossa laulaja Bryan Ferryn kanssa perustamassaan Roxy Music -yhtyeessä. Hän soitti yhtyeessä vuosina 1971–1973. Erimielisyydet Ferryn kanssa veivät Enon soolouralle. Vuosina 1973–1978 hän julkaisi neljä elektronisen musiikin merkkiteosta: "Here Come The Warm Jets", "Taking Tiger Mountain (By Strategy)", "Another Green World" ja "Before and After Science". Näitä seurannut "Ambient"-sarja – "Music for Airports", "The Plateaux of Mirror", "Day of Radiance" ja "On Land" – antoi nimen uudelle musiikkityylille, ambientille.


title: Brian Eno

text: Brian Eno on julkaissut paljon musiikkia myös muiden artistien kanssa. Vuonna 1981 hän teki Talking Headsin David Byrnen kanssa albumin "My Life in the Bush of Ghosts". Hän oli mukana myös David Bowien kokeellisilla 1970-luvun lopun niin sanotun Berliini-trilogian levyillä "Low", ""Heroes"" ja "Lodger" sekä vuonna 1995 albumilla "1.Outside". Vuonna 1995 ilmestyi myös "salanimellä" The Passengers U2-yhtyeen kanssa yhteistyössä tehty "Original Soundtracks No. 1", jolla esiintyivät muun muassa Howie B. ja Luciano Pavarotti.


title: Brian Eno

text: No wave -avantgarde-vaikutteet tulivat Brian Enon tuottamalta kokoelmalevyltä "No New York" (1978), jolla soittivat muun muassa Lydia Lunch ja James Chance.


title: Brian Eno

text:
Eno on myös tuottanut albumeja monille artisteille ja yhtyeille, kuten Talking Heads, U2 (mm. "Joshua Tree"), Devo, Ultravox, Slowdive ja James. Enon luomus on myös Windows 95 -käyttöjärjestelmän käynnistysääni (jonka hän teki Apple Macintoshillaan).
Eno myös kertoi ettei ole koskaan eläessään käyttänyt PC:tä, koska ei pidä niistä.


title: Brian Eno

text: Eno on ollut videotaiteen kehityksessä mukana jo varhaisilla minimalistisilla elokuvillaan "Mistaken Memories of Medieval Manhattan" ja "Thursday Afternoon". Enon viimeisimpiä kokeiluja tällä saralla on "77 million paintings", DVD:nä julkaistu teos, joka muuttaa kotitelevision ruudun alati muuttuvaksi videomaalaukseksi.


title: Varsi

text: Varsi on tavallisesti kasvin maanpäällinen osa eli ilmaverso, joka kannattelee lehtiä ja kukkia, eli toimii kasvin tukirankana. Varsi mahdollistaa myös veteen liuenneiden ravinteiden nostamisen ylös lehtien ja kukkien saataville. Puutuneisuuden mukaan varret voidaan jakaa pehmeisiin ruohovarsiin ja koviin puuvarsiin. Niiden väliset erot aiheutuvat etenkin puuvarren suuremmasta ligniinipitoisuudesta.


title: Varsi

text: Varren kasvusuunta on ylöspäin. Varsi kasvaa kärjestään, ja kasvu alkaa pysähtyä vasta kukkien muodostuessa. Latvan vartta ja pieniä lehtiä kutsutaan silmuiksi. Silmu on siis kehittymätön verson latva, joka kasvaa yhdestä kasvupisteestä. Niveleksi kutsutaan lehtien kiinnityskohtaa. Nivelväli on nimensä mukaisesti nivelten väli. Varren varsinainen kasvupiste sijaitsee kärjessä, mutta eräillä kasveilla kasvua tapahtuu myös ”nivelvälin tyvessä”.


title: Varsi

text: Varsi saattaa myös olla maavarsi, kuten maanalainen juurakko tai silmu. Pitkin maata luikertelevaa juurakkoa kutsutaan rönsyksi. Kasvin maanalaista silmua, joka toimii myös ravintosäiliönä, kutsutaan sipuliksi.


title: T. S. Eliot

text: Thomas Stearns Eliot (26. syyskuuta 1888 Saint Louis, Missouri, Yhdysvallat – 4. tammikuuta 1965 Lontoo) oli englantilais-amerikkalainen runoilija, näytelmäkirjailija ja kriitikko. Eliot oli 1900-luvun merkittävimpiä englanninkielisiä kirjailijoita. Nobelin kirjallisuuspalkinnon hän sai vuonna 1948. Eliotin tuotanto voidaan jakaa kolmeen kauteen, "Aution maan" (1922) modernismiin, "Neljän kvarteton" (1943) uskonnollissävyiseen runouteen sekä näytelmäteoksiin, kuten "Murha katedraalissa" (1935).


title: T. S. Eliot

text: Eliotin runoelma "Autio maa" (The Waste Land, 1922) nousi ensimmäisen maailmansodan jälkeisen sukupolven tunnukseksi, koska se kuvasi pettymystä, kulttuuripessimismiä ja maailmantuskaa. Itse Eliot piti pääteoksenaan neljän pitkän runon kokoelmaa "Neljä kvartettoa" (Four Quartets, 1943). Siinä näkyy Eliotin myöhemmän iän taipumus uskonnollisuuteen. Teoksen osat "Burnt Norton", "East Coker", "The Dry Salvages" ja "Little Gidding" olivat ilmestyneet itsenäisinä teoksina jo vuosina 1935–1942. Runot ovat Eliotin varhaiskauden runouteen verrattuna tyyliltään vuolaampia ja mietteliäämpiä. Kaikessa tuotannossaan hän sekä tähdensi klassistina perinteen merkitystä että modernistina rikkoi vanhoja kaavoja. Hänen kirjallisia esikuviaan olivat vanhat myytit, 1600-luvun englantilaiset metafyysiset runoilijat ja 1800-luvun ranskalaiset symbolistit.


title: T. S. Eliot

text: Eliot käytti runonäytelmässään "Murha katedraalissa" (Murder in the Cathedral, 1935) lähtökohtanaan antiikin tragedioita ja keskiaikaisia kristillisiä opetusnäytelmiä. Useissa näytelmissään, kuten "Cocktailkutsut" (The Cocktail Party, 1950) ja "Yksityissihteeri" (The Confidential Clerk, 1953) Eliot kuvasi arvostelevasti yläluokan elämää komedian muodossa.


title: T. S. Eliot

text: Eliot tunnetaan myös lasten kissarunoistaan "Old Possum's Book of Practical Cats" (1939), jotka jatkoivat englantilaista nonsense-perinnettä.. Andrew Lloyd Webber loi vuonna 1981 runoista suositun musikaalin "Cats".


title: Romain Rolland

text: Romain Rolland (29. tammikuuta 1866 Clamecy, Nièvre, Ranska – 30. joulukuuta 1944 Vézelay) oli ranskalainen kirjailija. Hän sai vuonna 1915 Nobelin kirjallisuuspalkinnon pääteoksestaan "Jean-Christophe". Rolland edusti oikeanmukaisuuden etsintää ensimmäisen maailmansodan ajan henkisessä murroksessa.


title: Romain Rolland

text: Romain Rolland opiskeli École Normale Supérieure -eliittiyliopistossa. Hän kirjoitti tohtorintutkintonsa aiheesta ”Modernin lyyrisen teatterin lähteet – oopperan historia Euroopassa ennen Lullya ja Scarlattia”. Valmistumisen jälkeen Rolland toimi opettajana sekä musiikin historian ja taidehistorian professorina. Hän luopui korkeakoulu-urastaan vuonna 1912, kun hän pystyi elättämään itseään kirjoittamisella.


title: Romain Rolland

text: Rolland oli koko ikänsä aktiivinen pasifisti. Hän osallistui sodan aikana Punaisen Ristin toimintaan. Sodan jälkeen hänestä tuli yksi aikansa tunnetuimmista intellektuelleista. Hän perusti "Europe"-lehden ja pyrki edistämään Ranskan ja Saksan välisiä suhteita. Maksim Gorkin kutsusta hän matkusti vuonna 1935 Moskovaan, jossa Stalin otti hänet vastaan ranskalaisen älymystön edustajana. Rolland kuoli 78-vuotiaana vuonna 1944 saksalaisten miehittämässä Vézelayssa.


title: Romain Rolland

text: Rollandin ensimmäiset teokset liittyivät musiikkiin ja taiteeseen. Hän kirjoitti kirjat Beethovenista (1903) ja Tolstoista ("La vie de Tolstoi", 1911). Vuosina 1904–1912 Rolland kirjoitti kymmenosaista kehitysromaaniaan "Jean-Christophe". Vuonna 1924 ilmestynyt kirja Mahatma Gandhista teki Gandhia osaltaan tunnetuksi Euroopassa. Toinen laaja, moniosainen teos oli "Lumottu sielu" vuosilta 1924–1927. Rolland kirjoitti ahkerasti myös kirjeitä ja päiväkirjaa, ja ne on myös julkaistu hänen kuolemansa jälkeen.


title: Romain Rolland

text: Suomeksi käännettyinä ovat ilmestyneet seuraavat teokset:Suomeksi on julkaistu myös Rollandin ja Maksim Gorkin kirjoituksia sisältävä "Mille puolen barrikaadin? Romain Rollandin ja Maksim Gorkin vastaukset interventeille". Leningrad: Valtion kustannusliike Kirja, 1931.


title: Jane Russell

text: Ernestine Jane Geraldine Russell (21. kesäkuuta 1921 Bemidji, Minnesota – 28. helmikuuta 2011 Santa Maria, Kalifornia) oli yhdysvaltalainen näyttelijä, laulaja, malli ja oman aikansa seksisymboli.


title: Jane Russell

text: Jane Russell aloitti uransa 1940-luvulla, jolloin hän nousi palvotuksi seksisymboliksi elokuvassa "Lainsuojaton" (1943). Hänen uransa kulta-aikaa oli kuitenkin 1950-luvun alkupuoli, jolloin hän esiintyi ehkä kuuluisimmassa elokuvassaan "Herrat pitävät vaaleaveriköistä" (1953), vastanäyttelijänään Marilyn Monroe. Ensi-illassa hän ja Monroe painoivat käden- ja jalanjälkensä Grauman's Chinese Theatren edustan betonilaattoihin.


title: Jane Russell

text: 1950-luvun lopussa Russellin suosio hiipui heikosti menestyneiden elokuvien vuoksi. Hän esiintyi viimeisessä elokuvassaan vuonna 1970 mutta vieraili sen jälkeen aika ajoin televisiossa.


title: Jane Russell

text: Hän oli naimisissa kolme kertaa, ja hänellä oli ensimmäisestä avioliitostaan kolme adoptoitua lasta. Vuonna 1955 Russell perusti World Adoption International Fund (WAIF) -järjestön. Hän kuoli keuhkoperäiseen sairauteen 89-vuotiaana kotonaan Kaliforniassa.


title: Eyvind Johnson

text: Olof Edvin ”Eyvind” Verner Johnson (29. heinäkuuta 1900 Boden, Norrbotten, Ruotsi – 25. elokuuta 1976 Tukholma) oli ruotsalainen kirjailija, jolle myönnettiin Nobelin kirjallisuuspalkinto yhdessä Harry Martinsonin kanssa vuonna 1974.


title: Eyvind Johnson

text: Eyvind Johnson syntyi kuusilapsiseen perheeseen ja lähti 14-vuotiaana sekalaisiin töihin lähikaupunkiin: sahalle ja tiilitehtaalle. Työttömäksi jäätyään hän matkusti Tukholmaan tehdastöihin. Metallityöväenlakon aikana 1920 yritti ensimmäistä kertaa elää kirjoitustuloillaan. Vuonna 1921 hän lähti pariksi vuodeksi Saksaan ja Ranskaan ja kirjoitti sieltä ruotsalaisiin lehtiin.


title: Eyvind Johnson

text: Johnsonin varhaiset teokset käsittelevät hänen vaatimattomia lähtokohtiaan ja sosiaalisia ja poliittia ongelmia. Myöhäisemmissä teoksissa hän kokeilee ja kyseenalaistaa kertojan roolia ja ajan käsittelyä kirjallisuudessa.


title: Eyvind Johnson

text: Johnsonin pääteos on neliosainen, osittain omaelämäkerrallinen sarja "Romaani Olofista", joka kertoo nuoren miehen kasvuvuosista Norlannissa 1900-luvun alkupuolella.


title: Samuel Beckett

text: Samuel Barclay Beckett (13. huhtikuuta 1906 Dublin – 22. joulukuuta 1989) oli irlantilainen kirjailija, joka sai Nobelin kirjallisuuspalkinnon vuonna 1969. Beckettin romaanit, näytelmät ja runot ovat minimalistisia ja syvästi pessimistisiä. Hänen tunnetuin työnsä on näytelmä "Huomenna hän tulee", jota on esitetty usein Suomessakin.


title: Samuel Beckett

text: Samuel Beckett syntyi varakkaaseen protestanttiseen perheeseen, jolla oli ranskalaiset sukujuuret. Beckettin perhe asui suuressa isänsä vuonna 1903 rakentamassa talossa, joka sijaitsi Dublinin esikaupunkialue Foxrockissa. Vuodesta 1919 Beckett kävi koulua Portora Royal Schoolissa, Enniskillenissä, jonka entisiin oppilaisiin kuului muun muassa Oscar Wilde. Beckett oli luontainen urheilija ja erityisen taitava kriketissä: Beckett pelasi myöhemmin muun muassa Dublinin yliopiston krikettijoukkueessa huipputason otteluja.


title: Samuel Beckett

text: Beckett opiskeli ranskaa, italiaa ja englantia Dublinin Trinity Collegessa vuosina 1923–1927. Kandidaatin tutkinnon suoritettuaan hän muutti Pariisiin työskennelläkseen englannin kielen opettajana. Pariisissa hän tapasi James Joycen, josta tuli Beckettin pitkäaikainen ystävä. Beckett auttoi Joycea muun muassa kirjoittamaan "Finnegans Waken" (1939) ottamalla ylös Joycen muistiinpanoja, ja käänsi kirjasta myös osia ranskaksi. Beckett myös puolusti Joycen työtä ensimmäisessä julkaistussa kirjoituksessaan "Dante...Bruno.Vico..Joyce", joka ilmestyi Joyce-aiheisessa esseekirjassa "Our Exagmination Round His Factification for Incamination of Work in Progress" (1929). Myöhemmin Beckettin ja Joycen välit viilenivät Beckettin katkaistua seurustelusuhteen Joycen tyttäreen Luciaan tämän sairastuttua skitsofreniaan.


title: Samuel Beckett

text: Vuonna 1931 Beckett palasi Dubliniin suorittamaan maisterin tutkinnon, jonka hän sai tehdyksi samana vuonna. Beckett teki myös debyyttinsä runoilijana, kun "Whoroscope" (1931), 98 säkeen monologi julkaistiin. Beckett sai runolla tunnustusta, kun se palkittiin pienellä kirjallisuuspalkinnolla. Toinen vuonna 1931 Beckettiltä julkaistu teos oli esseekokoelma "Proust". Beckett elätti itsensä opettamalla ranskaa Trinity Collegessa seuraavaan vuoteen saakka, jolloin hän erosi työstään omistautuakseen kokonaan kirjoittamiselle, ja lähti kiertämään Eurooppaa.